Kunci Tenang Dan Bahagia Suami Isteri, Ini 5 Pesanan Ustazah Norhafizah Yang Patut Kita Ikuti

Menghadapi tempoh akhir zaman, kita sebenarnya kena buka mata dan muhasabah diri kita sendiri untuk jadi insan yang lebih baik. Sebagai mak ayah lagilah kita kena berperanan lebih kuat untuk pastikan anak-anak jadi insan berguna.

Bekalkan anak-anak dengan Al Quran. Itu dah jadi satu kewajipan buat kita sebagai mak ayah. Bagi diri kita sendiri, kita kena cari masa untuk cuba bertafakur setiap hari. Rasa tak tenang, tak bahagia dan celaru dengan pelbagai perkara, kita kena periksa diri kita sendiri. Lima perkara yang dinyatakan Ustazah Norhafizah Musa melalui sebuah program di Tv ini patut kita amalkan.

1. Ayat-ayat Quran. Setiap hari baca Quran. Baca walau satu ayat dan tadabbur bagaimana ia mempengaruhi aqidah kita, ibadah kita dan akhlak kita.

2. Pandang apa-apa disekeliling kita dan ingat akan kebesaran ALLAH. Semua tu Allah yang ciptakan!

3. Fokus pada kesyukuran. Celik mata kena syukur belum berada dalam kubur. Syukur hari ni masih lagi hidup, masih lagi boleh bertaubat, masih diberikan peluang tambah amal, masih boleh lihat orang-orang tersayang, masih lagi ada keluarga. Ukur kesyukuran kita.

4. Renungi kesalahan dosa-dosa kita. Ya ALLAH aku ni emosional sangat la. Ya ALLAH aku ni suka mengumpat. Aku ni suka ujub, aku ni suka check in check out, aku ni suka feeling bless feeling ohsem asyik upload FB. Nak puasa pun ambik gambar syukur rezeki sahur hari ni. Nak buka puasa upload gambar syukur ni menu buka puasa aku hari ni. Dah riak takabbur tunjuk amalan kat orang. Tengok balik kita punya posting, kita punya percakapan di FB, IG, Whatsapp ada tak kita ujub, riak, takabbur atau bajet bagus.

5. Renung tanggungjawab kita. Aku ni buat ke tak tanggungjawab aku sebagai seorang anak, sebagai isteri, sebagai suami, sebagai ibubapa, sebagai menantu, sebagai mertua, sebagai majikan, sebagai pekerja.

Lima perkara ni kena renungkan setiap hari terutama selepas solat, ketika kita dalam keadaan bersih hati kerana aura energy positif kita adalah selepas solat dan sebelum kita tidur.

Bila setiap kali kita renung ayat-ayat Allah, kita akan jadi hamba yang taat. Bila tengok apa-apa yang berlaku ingat Allah. Mata hati kita jadi lebih terang bila kita sedar akan kuasa Allah di mana-mana.

Apabila kita bersyukur, kita juga semakin kurang merungut setiap hari. Kalau kita lihat silap dan dosa diri, kita sibuk nak perbaiki diri sendiri, tak ada masa nak tengok berita nak lihat nak cari salah orang.

Kalau kita renungi tanggungjawab kita, kita akan jadi orang yang amanah yang menjalankan tanggungjawab. Insyaallah hidup kita akan jadi lebih tenang dan bahagia.

Nak tahu status hati kita tengok status ketenangan. Kalau kita solat tapi hati tak tenang ada something wrong dengan solat. Ada something dengan solat, takut ada something wrong dengan wudhuk.

Mekap yang tak dicuci dengan sebersihnya menggunakan makeup remover menyebabkan wudhuk tak sah. Wudhuk tak sah mengakibatkan solat tak sah. Bila solat kita Allah tak terima, hati tak tenang, hidup tak bahagia.

Begitu kata Ustazah Norhafizah.

Jadi kita kenalah muhasabah diri dan periksa diri kita setiap hari sepertimana yang disarankan oleh beliau.

Sepuluh ayat ni juga boleh anda amalkan setiap hari untuk jadi insan yang lebih baik. Usahakan diri untuk berubah.

10 Surah Yang Baik Di Amalkan Setiap Hari

1. Surah Al Fatihah – Baca ketika hendak tidur diikuti dengan membaca Surah Al-Ikhlas 3 kali, Surah Al-Falaq dan Surah An-Nas. Insya’Allah akan aman tenteram dan terjauh dari gangguan syaitan.

2. Surah Yassin – Pahala menyamai sepuluh kali membaca Al-Quran seluruhnya.

3. Surah At Dhuhan -Dibaca sekali pada malam Jumaat agar kita selamat dari huru hara di Padang Mahsyar.

4. Surah Al-Waqi’ah -Baca setiap malam, insyaallah tidak akan miskin.

5. Surah Al Khausar -Allah SWT akan mengabulkan hajatnya termasuk rezeki.

6. Surah Al-Khafirun -Perumpamaannya seperti membaca seperempat Al-Qur’an, disamping terlepas dari syirik, terjauh dari godaan syaitan dan terlepas dari peristiwa yang mengejutkan.

7. Surah Al-Mulk – Lepas dari siksa kubur.

8. Surah Al Ikhlas -Terlepas kesusahan duniawi, dimudahkan gelombang sakratulmaut dan dihindarkan dari kegelapan kubur.

9. Surah Al Falaq -Terlindung dari godaan syaitan dan kejahatan manusia.

10. Surah An Nas – Buat hati lebih terang dan dilindungi daripada syaitan dan jin.


Kawal Penyakit Tiga Serangkai, Wanita Ini Kongsi Cara Buat Jus Petua Dr Dari Thailand. Boleh Cuba Buat!

Penyakit 3 serangkai iaitu penyakit jantung, diabetes dan tekanan darah tinggi adalah senarai teratas penyakit yang menyerang kebanyakan antara kita.

Apabila umur meningkat, penyakit ini mula menyerang, jika bernasib baik salah satu aje penyakit seperti darah tinggi.

Selain mendapatkan rawatan doktor, tidak salah kita mencuba petua untuk mengawal penyakit tiga serangkai ini.

Sebagaimana perkongsian wanita ini yang menggunakan petua yang didapatinya oleh seorang Dr daripada Thailand yang menggalakan amalan minum jus sayur.

Ikuti cara membuat jus sayur ini.

Sapa2 yang ada mak ayah adik beradik yang ada penyakit tiga serangkai WAJIB baca tau…sumber ilmu ni pun saya dpt dr seorang doc thailand yang mempunyai 6 penyakit iaitu darah tinggi, colesterol LDL tinggi, kencing manis, darah merah pekat,kegemukan dan buah pinggang rosak**kalau tahap smp kena cuci darah** sila rujuk doctor ya..dan beliau berjaya sembuh tanpa sebarang ubat..beliau hanya bergantung dengan benda natural je tau..ni salah satu tips beliau yang saya rasa mg berkesan iaitu bt jus sayur n buah minum sebelum makan..Dr Thailand Bagi Petua Buat Jus Sayur
sebab apa kena minum sebelum makan..sebab usus boleh menyerap nutrien2 yang ada dalam sayur buah dengan lebih baik..
sayur apa nak guna??
jalan la tepi2 rumah tgk sayur apa yang ada apa yang korang suka makan..agak2 5 6jenis sayur yang korang suka..campak2 je dalam nisbah yang sama..yang bahagian sayur korang boleh tapis ambik air saja..
buah2 apa yang sesuai??
asalkan buah tu xmanis n xmasak ok..mcm epal hijau, kiwi, apricot,mulbery ke..jgn duk kisar buah nangka,mangga masak sudah..kencing manis nek nanya kawan satg..ikt selera tekak masing..bahagian buah korang JANGAN tapis ambik air plak..sbb buah2 ada kandungan gula..nant usus cepat serap gula tu..xbaik plak..doctor tu yang cakap..
ok tips lagi

.maybe korang xsuka kan bau2 sayur dan rasa dia..korang tambah garam sikit masa nak blend air tu..cek guna garam kasar..sbb rasa dia lebih berlemak..jangan buh banyak2 tau..pastu nak tambah selera lagi..perah la air lemon ka limau ka..
sayur yang korang duk makan masak bila terkena haba..panas2 nutrien dia almost hilang hbs cik oii..tu pn doc yang cakap tau..so nak makan mentah2 kunyah2 rasa xlalu kan..korang bt mcm ni lah.. yang syok xterhingga..anak cek minum telan sat ja habis..puas hati..xnak makan sayuq sangat..bik hang..
dah siap buat buh ka kat peti ais hangpa..minum sebelum nak makan nasi..nutrien kaw2 cik oii..yang penting..daging tu kurang2kanlah.. bt jus minum pagi2 pn lagi bagus kalau korang nak kurus..
terlebih terkurang pape..mohon maaf je..cuma nak berkongsi ilmu dengan kawan..selamat mencuba.

Sumber: Khun kay via Masak Apa Hari Ini (MAHN)


Wajah Terlihat Awet Muda, Amalkan Masker Dari 3 Bahan Ni!

Mendapatkan kulit wajah yang berseri dan terlihat muda sebenarnya boleh dimiliki bila seseorang itu rajin amalkan penjagaan wajah.

Dan di sini dikongsikan cara untuk anda hasilkan masker dengan menggunakan bahan natural.

Menurut Iryani, dengan menggunakan hanya 3 bahan sahaja, impaknya cukup berkesan. Wajah  terlihat berseri dan awet muda!

PETUA KULIT AWET MUDA DAN CÊRAH BERSERI DENGAN 3 BAHAN

Makin meningkat umur, makin berkedut muka kan. Yani nak kongsi petua awet muda dan cerah berseri hanya gunakan 3 bahan sahaja.

Bahan
– 2 sudu makan mayonis
– 1 sudu makan oatmeal
– 1 sudu perahan air lemon.

Cara-cara
1. Perah air lemon dan campur bersama oatmeal dan mayonis

2. Gaul sebati
3. Bersihkan muka dengan air dan oles kan masker pada muka biar sekata.
4. Biarkan 15 minit dan bilas dengan air bersih.

Dah siap. Boleh lakukan 2 atau 3 kali seminggu. Mayonis kaya dengan telur membantu menganjalkan dan flawless pada kulit. Oatmeal bantu serap minyak dan menanggalkan sel mati. Lemon bantu cerahkan kulit wajah.

Senangkan nak awet mudah cerah berseri. Follow je step ni. Jom kongsi supaya wanita semua cantik berseri dengan beauty natural.


“Redha Suami Adalah Redha Allah, Minta Lah Maaf Setiap Masa. Lelaki Akan Lembut Hati & Lemah Bila Isteri Kerap Memohon Maaf. “

Lumrah dalam hidup berumah tangga, ada pasang surutnya. Sedangkan lidah lagi tergigit inikan pula suami isteri. Setiap pasangan tak dapat lagi dari melalui fasa perselisihan faham. Namun sejauh mana anda menyelesaikannya.

Usah terlalu ego dan merendah diri dalam rumah tangga. Tidak salah sesekali kita beralah demi keharmonian hidup. Tapi meminta maaf bukan bermakna kita beralah cuma tidak mahu ia berpanjangan. Justeru, pasangan kena take note.

Ada sesetengah kes si siteri tidak mahu mendengar kata, asyik mahu ikut cakapnya sahaja. Sedangkan dalam rumah tangga kena saling memberi dan menerima. Kalau nakkan suami yang baik, cermin dulu diri kita bagaimana.

menerusi laman facebooknya. Jom baca, moga kita dapat manfaat daripadanya.

U N T U N G ada suami,

Yang ada mata dia jaga pandangan pada pempuan lain.
Ada masa habis 80% masa hariannya dengan majlis ilmu dan ibadah.
Ada tenaga guna utk bangun solat malam untuk Allah.
Ada ilmu, dia sampaikan kat isteri.
Ada ilmu dia selalu usha memperbaiki diri dia dengan Allah.
Utamakan solat di awal waktu.(beejemaah di masjid)
Jaga makan minum anak isteri

Soalan wujud kah lelaki ni ?
Jawapan : Memang wujud. Kadang lelaki macam ni ada dengan kita, tetapi kita tak nampak. Sebab kita tak tahu bersyukur.
Orang tak tahu bersyukur ni, orang yg dah ada segalanya tapi dia masih merasa tak cukup.
Bukan kah Rasulullah di perlihatkan oleh jibrail pada malam israk mikraj yg mana neraka ity paling ramai penghuni nya adalah wanita?

Mereka bukan tak tutup aurat.. mereka bukan tak baca quran.. tapi mereka golongan yg paling ramai dalam neraka, kerana mereka tidak menghormati/mentaati suami mereka.
Kita tak rugi bila kita merendahkan diri di hadapan suami, kerana jika kita fahami point Allah suruh taat suami adalah kita hakikatnya tengah merendah diri untuk mentaati perintah Allah.
Kadang ramai wanita lain di luar sana damba kan suami mcm kita dapat, tapi nasib mereka tak sebaik kita, kita yg bernasib baik ni pula tak bersyukur dgn nikmat yg Allah beri. ( Bertapa buta nya kita untuk menilai keberutungan ahkirat yg Allah sudah sediakan melalui suami yg beriman)

Dalam dunia ni ada 2 sahaja DERHAKA.

1 derhaka ibu bapa.
2 derhaka pada suami.

Lain tak di sebut derhaka.

Jadi lah wanita yg berjaya dunia ahkirat. Kita tak rugi merendah diri dan memperbaiki kesilapan serta membetulkan keadaaan. Orang yg sombong org yg jah dari Allah. Dan mereka kata Allah bukan penghuni syurga.

Kita belum lambat untuk memperbaiki diri, untuk apa kita baiki? Untuk Allah. Mencari redhanya Allah, redha suami adalah redha nya Allah terhadap kita. Itu tanda2 nya…
Ayuh wanita yg beriman, tempat kalian di syurga, jangan kerana emosi ego nafsu anda mencampakkan diri anda ke tempat yang hina.

Kita masih sempat bertaubat dan membetulkan keadaan.sesunguhnya benar Allah menyukai org yang bertaubat…
Minta lah maaf dengan suami anda setiap masa. Tanda anda merendah diri di hadapan Allah… Seorang lelaki akan lembut hati dan lemah bila isteri kerap memohon maaf walaupun dalam keadaan tiba2..


Anak Perempuan Pengasas Kosmetik Dnars Tuntut Hak Penjagaan Adik “Kali Terakhir Jumpa Dikubur Ibu”

Anak perempuan kepada pengasas kosmetik Dnars, Irdina Hakim Jasman, 20, telah memfailkan tuntutan hadhanah terhadap adik bongsunya di Mahkamah Tinggi Syariah Kota Bharu hari ini.

Memetik laporan Harian Metro, tuntutan hak penjagaan dibuat oleh Irdiena Hakim Jasman, Khatijah Mirdin, 71 (nenek) dan Faradilla Rohban Ahmad, 36 (ibu saudara) sebagai plaintif yang diwakili oleh Naimah Saupi dan Shaharuddin Mohamed terhadap Ahmad Shah Rizal Ibrahim, 46, sebagai defendan.

Tuntutan hadhanah pula difailkan ke atas adik bongsunya iaitu Qaseh Khadija Ahmad Shah Rizal, 10.

Lebih menyayat hati, Irdina memaklumkan bahawa kali terakhir dia berjumpa dengan adiknya itu adalah ketika Aidilfitri tahun lalu di kubur ibunya, Allahyarham Faziani Rohban Ahmad.

Jelasnya, dia berkesempatan bertemu dengan Qaseh beberapa jam sahaja dan selepas ibunya meninggal, adiknya terus menetap dengan bapa tirinya, Ahmad Shah Rizal.

“Sejak ibu tiada, adik tidak dapat bermalam dengan kami. Begitu juga ketika abang sulung, Mohamed Iqbar Hakim Jasman, 23, berkahwin tahun lalu tetapi adik tidak dapat datang.

“Saya tahu adik rindukan kami, namun dia tidak dapat datang kerana disyaki dihalang daripada berjumpa. Saya membuat tuntutan ini (hadhanah) kerana mahu berjumpa dengan adik, di samping nenek juga selalu sakit dan teringin berjumpa dengan cucunya.

“Dengan permohonan ini, saya berharap keputusan dapat dibuat oleh adik melalui mahkamah sama ada mahu tinggal bersama saya dan adik beradik yang lain atau bapa tiri,” ujarnya kepada Harian Metro.

Susulan itu, Irdiena mengakui bahawa berasa terkesan apabila dihalang berjumpa dengan adik bongsunya itu kerana hubungan mereka sangat akrab dan tinggal bersama ketika ibunya masih hidup.

Dedahnya lagi, dia juga perlu berjumpa dengan pakar psikologi bagi mendapatkan rawatan gara-gara isu ini.

Oleh itu, Naimah yang mewakili anak guamnya menyatakan pihaknya telah memfailkan permohonan mengikut Seksyen 82 Enakmen Undang-Undang Keluarga Islam Negeri Kelantan Tahun 2002 di mana anak diberikan peluang untuk memilih sama ada tinggal bersama plaintif atau defendan berdasarkan hukum syarak dan Seksyen 85 (2) Enakmen Undang-Undang Keluarga Islam Negeri Kelantan Tahun 2002.

Prosiding ‘sulh’ hari ini melibatkan kedua-dua pihak yang terbabit dalam pertikaian terhadap satu atau beberapa tuntutan gagal dicapai kerana defendan tidak hadir.

Sumber: Harian Metro


Resipi Brownies Pakai Microwave jer, Tak Sampai 10 Minit Dah Siap. Ibu Boleh Cuba Buat Bekal Anak!

Menyediakan bekal untuk anak ke sekolah, tidak sukar tetapi agak pening untuk bertukar-tukar menu. Kalau asyik sama mungkin anak bosan nanti. Tetapi bagi ibu-ibu bekerjaya, pasti menu paling cepat dan mudah disediakan jadi pilihan kan?

Selain menu berat yang lain, ibu-ibu mungkin boleh cuba resipi Brownies untuk anak. Mungkin ada yang fikir menu ini agak leceh dan ambil masa. Tetapi percaya atau tidak, ada satu tips nak buat brownies yang hanya mengambil masa lebih kurang memerlukan 5 minit sahaja.

Biar betul? Bukan itu sahaha, resipi ini juga hanya menggunakan cawan sahaja, mudah untuk ibu-ibu. Adun bahan yang disediakan, letak dalam microwave dan siap.

Tetapi, kena ingat, anda harus pakai ketuhar gelombang mikro yang digunakan untuk memanaskan makanan itu sahaja okay?

Bahan-bahan yang diperlukan :

50gm tepung gandum
70gm gula
2 sudu besar serbuk koko
Sedikit garam
Sedikit serbuk kayu manis
60ml air
2 sudu besar minyak masak
1 atau 2 titis esen vanila
1 skop ais krim atau krim putar untuk hiasan

Cara penyediaan:

1. Masukkan tepung gandum, koko, garam dan serbuk kayu manis ke dalam gelas seramik. Kacau sehingga rata dan tidak bergumpal.

2 Tambah minyak masak, esen vanilla dan kacau sehingga sebati.

3  Masukkan ke dalam ketuhar gelombang mikro sehingga campuran tadi masak sepenuhnya ataupun biar selama 1 minit 40 saat.

4. Kemudian keluarkan dan biarkan sejuk seketika. Kemudian hiaskan dengan aiskrim dan krim putar di atasnya mengikut citarasa anda! sedapnya!

Selamat mencuba ya!


Dapur Berselerak & Tak Tersusun Kemas? Wanita Ni Kongsikan Cara Pantas & Praktikal Selesaikannya!

Dapur antara ruang utama dan nadi dalam sesebuah rumah. Ruang dapur yang bersih dan kemas tersusun pastinya buat hati kita rasa lega. Apatah lagi bila setiap kali pulang daripada kerja. Hati sejuk bila tengok rumah dan dapur bersih dan tersusun.
Namun ada waktunya kita tak lepas daripada rasa penat dan dapur berselerak jadi lumrah. Sebenarnya untuk menyelenggarakan dapur pun kena ada ilmu, barulah kerja-kerja di dapur lebih tersusun dan sistematik.

Perkongsian dari saudari Widyana Ali yang kongsikan tip untuk susun atur dapur ini sangat bermanfaat untuk kita. Jom kita lihat perkongsiannya.
Tips Susun Atur Barang Dapur Dari Saya Buat Kaum Wanita

1. Buat list setiap minggu untuk barang dapur. Ini memudahkan kita untuk mengetahui stok barang yang sudah hampir habis atau yang perlu dibeli.

2. Sebelum pergi shopping barang dapur, saya akan buka kabinet dan check apa yang dah habis dan apa yang perlu dibeli untuk tambah stok supaya mudah buat “things to buy list”

3. Susun barang dapur mengikut jenis seperti rempah, jenis-jenis tepung, jenis-jenis gula, pasta dan sebagainya.

4. Bekas-bekas yang seragam akan menjadikan barang nampak lebih teratur dan kemas. Macam botol-botol rempah atau jem tu saya beli satu katon dengan harga tak sampai RM20 pun. Sekarang macam-macam kedai ada seperti daiso/diy untuk cari bekas-bekas yang sesuai. Jika mahu anda juga boleh melabur sedikit untuk membeli barangan plastik tahan lama seperti tupperware dan sebagainya.

5. Kalau memasak pula, biasakan kemas dan lap sebaik selesai masak supaya kotoran dan minyak tidak melekat.

6. Sentiasa letak barang di tempat asal selepas menggunakannya. Anda akan lebih mudah untuk ambil dan guna bila diperlukan.

7. Gunakan semua stok yang ada sebelum tarikh luput. Macam suami saya selalu usik bila dia buka kabinet dapur masa cari rempah atau sos “Wahhhhh…banyak nya barang kat rumah kitaaaa!! Macam kedai lah. Jadi kena sentiasa periksa, takut habis tarikh luputnya.
Selamat menguruskan rumahtangga dengan cara yang sistematik. Insya Allah..

Mungkin cara kita berbeza, namun bagi yang inginkan panduan, bolehlah ikut cara ini supaya dapur kita lebih tersusun dan bersih. Jangan hanya membeli tetapi tidak pandai menyusunnya.


Ini Cara Didik Anak Perempuan. 7 Perkara Ini Ibu Ayah Kena Lakukan.

Kehadiran cahayamata pastinya membahagiakan suasana rumahtangga. Anak-anak didik dan dijaga bagaikan menatang minyak yang penuh. Namun, cara mendidik anak itu perlu betul. Malah, tahukah anda, pendekatan untuk mendidik anak lelaki dan perempuan berbeza.

Memang tidak dinafikan ibu bapa tidak boleh lari daripada melakukan kesilapan apabila mendidik anak. Tetapi semua ini boleh diatasi dengan adanya ilmu keibubapaan.

Apabila berbicara cara mendidik anak perempuan, tentu ada bezanya dengan anak lelaki. Ibu ayah jangan anggap cara didik anak lelaki dan perempuan sama.

Semoga kita muhasabah diri dalam mendidik anak.

Jika Bertahun Tahun Memiliki Anak Perempuan Tetapi Abaikan 7 Nasihat Ini, Alahai Ruginya Rasa.

Anak perempuan adalah anugerah yang Rasulullah sendiri muliakan dalam islam.

Namun nak membesarkan mereka amatlah besar ranjaunya. Sifat auditori yang lebih dominan menyebabkan mereka memerlukan banyak nasihat dalam kehidupan.

Antara 7 nasihat yang baik untuk anak perempuan ialah :

2.  Para ayah jangan fikir untuk segera mengahwinkan anak perempuan. Ajar mereka untuk sayangkan diri dulu sebelum sayangkan orang lain. Sebab hanya orang yang menyayangi diri, mampu menyayangi orang lain.

3. Didik anak tentang pengurusan fikiran. Apa yang utama, apa yang kemudian. Latih untuk bertindak secara rasional bukan dengan emosi. Boleh hadiahkan anak perempuan bacaan yang baik berkaitan jati diri wanita.

Pelbagai jenis bahan yang ada di pasaran contohnya ‘Big fat lies women tell themselves’. Buku ini mengajar wanita untuk mengenal diri mereka sendiri, belajar mencintai dan mendalami potensi dalaman.

4. Elakkan bermain dengan perasaan di awal usia. Jika rasa dalaman kurang kasih sayang, kembalilah kepada ayah. Ayah pula jangan lokek untuk memuji. Ambil hati mereka sebelum diambil lelaki lain.

5. Media sosial itu bagus. Setidaknya anak perempuan kita bergerak mengikut arus semasa. Namun ada perkara yang lebih baik untuk dibiasakan, seperti menziarahi saudara mara, melatih kemahiran asas memasak, mengemas dan menjaga kebersihan.

Bila menganjak ke alam dewasa, boleh bawa mereka ke kelas pengurusan kewangan.

6. Dalam hidup ini, ada yang suka kita, ada yang tidak. Tak mengapa. Fokuskan kepada yang sayangkan kita sahaja. Sedikit tak apa asalkan ikhlas, biasanya mak ayah, kawan baik atau adik beradik. Kasih sayang mereka yang ikhlas sudah memadai untuk beri kita bahagia.

7. Terakhir, seorang ayah yang bertanggungjawab sentiasa meletakkan maruah anak perempuan pada tempat yang tinggi dan selayaknya.

Ayah yang bijak akan mengingatkan anaknya supaya sentiasa menjaga satu satunya maruah diri yang ada. Kerana jika maruah ini tergadai, emas dan berlian pun tidak mampu dibayar sebagai ganti.

Penting kan nasihat begini? Sebab itu jangan ambil mudah pesanan yang berterusan walaupun kecil kerana kesannya cukup besar dalam hidup anak perempuan kita yang semakin hari semakin mencabar.


“Luluh Hati Mummy. Satu Lagi Ketumbuhan Di Buah Pinggang.” 3 Kali Jalani Pembedahan, Bayi 3 Bulan Hidap Kanser Kini Tak Boleh Melihat & Bersuara

Ketika anak-anak lain seusianya sedang dibelai dicium, dalam hangat suasana keluarga yang menyambut dan meraikan kehadirannya ke dunia, si kecil ini bertarung dengan kanser yang ganas di wad onkologi.

Ini Kyfa Nishka Al Kautsar Mohd Farham. Baru 3 bulan usianya. Namun menghadapi ujian yang sedemikian besar. Nishka didiagnos dengan kanser otak, Medullablastoma ketika baru berusia 21 hari, menjadikan dia mungkin pesakit termuda di wad onkologi pediatrik di HUSM, Kota Bharu.

Dugaan yang menimpa bayi perempuan ini bertambah pilu apabila disahkan mempunyai ketumbuhan di buah pinggang kiri sepanjang dua sentimeter (sm) ketika berusia tiga bulan.

Menerusi perkongsian Khairiah Kamarudin di Facebook, dia meluahkan rasa sebak memikirkan nasib menimpa anak ketiganya ini yang sedang bertarung nyawa melawan penyakit tersebut.

“Luluh hati mummy. Hari ni balik dari sekolah terus mummy ke hospital macam biasa. Sampai hospital daddy cakap result biopsy (sampel dekat buah pinggang) dah keluar.

“Mummy dan daddy tau Nishka seorang fighter. Nishka kuat untuk menghadapi semua ujian Allah.

“Mummu daddy tahu Nishka tahu segala-galanya. Jangan risau sayangku… selagi termampu kita usaha sampai berjaya ya sayang. Mummy… daddy dan semua orang sayang Nishka,” katanya.

Luahan hati Kheriy yang juga seorang guru di Kelantan mengundang sebak netizen dan ramai bersimpati dengan nasib menimpa bayi comel itu.

Si kecil ini sudah tiga kali menjalani pembedahan, termasuk sekali pembedahan membuang tumour. Namun hanya 30% sahaja tumournya yang berjaya dikeluarkan.

Nishka sekarang tidak lagi dapat melihat, dan dia juga tidak lagi bersuara. Feeding juga dibuat melalui Ryles Tube. Dan di kepalanya, sudah tertanam shunt yang dipasang untuk mengurangkan tekanan.

Nishka baharu saja melepasi dua kitaran kimoterapi, dan keadaan kesihatannya agak merosot selepas kimo kedua. Saiz tumournya juga didapati membesar, memberi indikasi kansernya mungkin tidak memberi respons yang baik kepada kimoterapi.

Tahap oksigennya pernah menurun sehingga ke bacaan 50 di satu masa. Segalanya begitu meruntun perasaan. Seorang anak sekecil itu, diuji sebesar ini.

“Naluri seorang ibu, saya perasaan kepala dia macam besar. Saya cakap dekat nenek dia tapi mak saya cakap ‘eh tak kot… dia kan kecik sebab masa lahir berat hanya 2.1 kilogram (kg).

“Lepas tu bila misi (jururawat) datang rumah check baby dia tanya eh kenapa kepala baby besar. Dia pun ukur. Masa lahir kepala baby 34 cm tapi masa 20 hari tu jadi 38 cm, naik 4 cm.

“Jadi misi pun refer ke Klinik Kesihatan. Lepas tu Klinik Kesihatan pula minta kami refer ke Hospital Raja Perempuan Zainab (HRPZ) di Kota Bahru untuk rawatan susulan,” katanya.

Semasa di HRPZ, Kheriy berkata Nishka menjalani imbasan CT di bahagian otak.

“Doktor nampak macam ada sesuatu. Lepas tu baby dihantar ke Hospital Universiti Sains Malaysia (HUSM) Kubang Kerian sebab kat sana tak ada unit neuro.

“Masa dekat HUSM buat ujian MRI, rupa-rupanya bukan hydrocephalus sepenuhnya. Kepala baby besar sebab kanser tu halang air, jadi kepala makin besar.

“Tapi sebelum detect ada kanser tu memang baby normal. Dia menangis… dia hisap susu seperti biasa, macam baby lain,” katanya.

Menurut Kheriy, anaknya itu sudah menjalani tiga pembedahan termasuk sekali pembedahan utama bagi membuang tumor di kepalanya.

“Menerusi pembedahan itu hanya 30 peratus sahaja tumor berjaya dikeluarkan. Doktor buat saluran keluarkan air daripada tiub ke tabung. Waktu tu berlaku pendarahan teruk.

“Masa tu doktor cakap peluang baby 50-50. Selepas pembedahan tu baby dalam keadaan kritikal selama tiga minggu. Dia incubate dan terpaksa guna oksigen sebulan.

“Pembedahan kedua pula doktor pasang shunt untuk kurangkan tekanan manakala pembedahan ketiga perlu dilakukan bagi memasang alat untuk kemoterapi (kemo pod pada dada) dan ambil sampel untuk biopsi,” katanya.

Namun semasa pembedahan ketiga untuk memasang kemo pod, Kheriy berkata ketumbuhan baharu dikesan pada buah pinggang kiri Nishka.

“Masa tu baru nampak ada sesuatu solid dekat buah pinggang belah kiri. Semalam Prof Ariffin dari Unit Onkologi HUSM beritahu benda tu pun kanser tapi jenis berlainan.

“Kanser tu jenis aktif. Jadi kalau tak ada aral melintang, doktor akan datang untuk bincang pembedahan susulan,” katanya.

Jelasnya lagi, anak ketiganya itu juga tidak lagi boleh melihat dan bersuara selepas menjalani pembedahan tersebut.

“Sekarang dia langsung tak boleh nampak. Dia pun tak menangis dan kadang-kadang saya rasa dia tak ada deria. Malah dia juga minum susu melalui tiub.

“Doktor beritahu kanser dia betul-betul dekat cerebrum yang juga bahagian besar di bahagian otak. Kadang-kadang pernafasan dia pun tiba-tiba menurun. Pernah satu masa tahap oksigen dia menurun sehingga ke bacaan 50,” katanya.

Meskipun anaknya itu baharu sahaja selesai menjalani dua kitaran kemoterapi, Kheiry berkata saiz tumornya semakin membesar.

“Selepas kemoterapi kedua keadaan dia nampak merosot tetapi sekarang nampak ok sikit.Namun saiz tumor di kepalanya semakin membesar kepada 2 sentimeter kerana sel kanser itu aktif,” katanya.

Walaupun dugaan itu terlalu perit untuk ditanggung, Keiry bagaimanapun reda dengan ujian itu.

“Mula-mula tu saya macam susah nak percaya. Tak sangka berlaku pada diri sendiri sebab selalu kita tengok dalam drama TV.

“Dulu sebulan juga saya menangis tapi saya semakin kuat hari demi hari selepas menerima banyak sokongan daripada suami, keluarga dan rakan-rakan.

“Saya hanya mahu yang terbaik untuk baby Nishka. Jadi saya mohon orang ramai mendoakan anak saya diberi keajaiban dan kesembuhan segera,” katanya.

Sama-sama kita panjatkan doa untuk adik Kyfa Nishka Al Kautsar, Semoga dilembutkan ujian ini untuknya. Aamiin… Yarabbal Alamin.


“Kakak Lagi Berharga Dari Seisi Dunia Sebab Allah Sayang Kakak.”  Perkongsian Ustaz Ebit lew Bantu Wanita Mualaf Yang Tinggal Bawah Jambatan.

Ketika kita merasakan hidup kita susah, dibebani hutang piutang yang tak pernah tamat. Sarat dengan masalah dan stress yang datang saban hari, ada insan yang lebih susah daripada kehidupan kita sehinggakan tiada tempat untuk berteduh.

Diuji dengan pelbagai dugaan malah tiada tempat untuk berteduh dan adalah ujian terbesar bagi wanita mualaf ini. Inilah dugaan terbesar bagi wanita bernama Lechemey yang akhirnya diselamatkan oleh Ustaz Ebit Lew.

“Sedang kita tidur lena, ada seorang kakak yang baik diuji begini. Dia menangis minta maaf sebab ustaz sampai cari di bawah ini. Seram betul. Memang tinggi. Kalau jatuh boleh icu rasanya,” kata Ustaz Ebit Lew.

Sedang kita tidur lena, ada seorang kakak yang baik diuji begini. Dia menangis minta maaf sebab ustaz sampai cari di bawah ini. Seram betul. Memang tinggi. Kalau jatuh boleh icu rasanya. kata UEL.

Ketika kita merasai lena dibuai mimpi indah, tidur di atas katil dan beralaskan hamparan yang selesa, tetapi di luar sana, ada insan yang masih hidup dan tidur di merata tempat. Insan yang bergelar gelandangan ini diuji nasib mereka seperti itu. Tetapi, walaupun tidak terpilih dalam kalangan orang yang merasai kenikmatan hidup, tetapi dia terpilih merasai nikmat Islam.

Seorang wanita yang berketurunan India, Letchemey telah melafazkan syahadah. Apa yang mengejutkan, wanita ini tinggal di bawah jambatan. Berdasarkan video yang dimuat naik, tempat tidur Lecthemey agak tinggi dan merbahaya.

Ustaz Ebit Lew berkongsikan cerita ini diiringi linangan air mata apabila melihat ujian yang diberikan kepada wanita ini.

BAWAH jambatan, cari kakak yang inginkan hidayah. Hari air mata. Misi pagi ini mengambil seorang kakak semalam masuk Islam. Turun bawah jambatan, terjumpa kakak ni. Siapa sangkakan ada orang begini susah hidup. Sedang kita tidur lena, ada seorang kakak yang baik diuji begini.

Syukur jumpa kakak semalam yang telah mengucap syahadah. Dia yang nak belajar dan dia menangis semalam ingin belajar nak dekat dengan Allah.

Dia menangis minta maaf sebab ustaz sampai cari di bawah ini. Seram betul. Memang tinggi. Kalau jatuh boleh icu rasanya. Tapi ujian kehidupan disini ada orang tidur.

Dalam minta maaf pada saya, saya katakan padanya, “kakak lagi berharga dari seisi dunia sebab Allah sayang kakak. Dia gerakkan saya cari kakak disini sebab Allah sayang kakak”

Kakak ni memang orang baik. Dia cuma diuji dengan ujian kehidupan. Syukur akhirnya jumpa dan dan akan bawa ke tempat tinggal selesa dan semuanya disediakan sambil dapat belajar Islam. InsyaAllah dah habis belajar esok kita cuba carikan kerja.

Terima kasih ustazah Maizura dan lain-lain yang sangat banyak membantu untuk pendaftaran dan tempat tinggal. Tuan Arief dan isteri bantu bersama. Masa menulis ni air mata saya masih mengalir lagi. Tahniah sis Letchemey. Amy tahniah. Allah sayang.

Kredit: Ustaz Ebit Lew


Ambil Peduli! Serat Cegah Penyakit Kronik.

Kita selalu melihat kempen promosi kesihatan yang menggalakkan pemakanan tinggi serat. Memang tidak dinafikan serat atau fiber adalah bahan yang amat penting kepada kesihatan.

Banyak makanan yang dijual sebagai makanan kesihatan sekarang melabelkan makanan itu sebagai tinggi serat. Kita selalunya agak keliru mengenai fakta ini kerana pemahaman kita perihal kelebihan serat kepada kesihatan masih terbatas.

Sebenarnya, terdapat banyak kajian menunjukkan kelebihan pengambilan serat secukupnya setiap hari mampu mencegah pelbagai penyakit kronik.

Serat sebenarnya adalah bahan karbohidrat iaitu selulos yang terdapat dalam tumbuhan yang biasanya tidak boleh dihadam oleh sistem penghadaman dan akan dikeluarkan semula di dalam najis kita.

Ia terbahagi kepada jenis boleh larut dan tak boleh larut. Serat yang tidak larut boleh kita lihat dalam sayur-sayuran dan buah-buahan dan jenis serat boleh larut adalah seperti pektin, inulin dan beta glukan.

Makanan yang tinggi serat adalah seperti beras perang, tepung gandum serat penuh (wholegrain), oat, kekacang, sayur-sayuran dan buah-buahan.

Kajian mencadangkan pengambilan serat sekurang-kurangnya 30 hingga 32 gram setiap hari cukup untuk memberikan faedah kesihatan dengan mengurangan risiko penyakit seperti diabetes jenis 2, sakit jantung koronari, darah tinggi, strok dan kanser.

Kajian menunjukkan pengambilan serat yang cukup membantu mengawal paras kolesterol, menurunkan tekanan darah tinggi, mengawal paras glukosa darah, meningkatkan sensitiviti insulin kepada sel tubuh dan mengurangkan masalah keradangan mikro yang menyebabkan masalah pengerasan saluran darah atau atherosklerosis.

Kajian menunjukkan pengambilan serat yang tinggi membantu melawaskan pembuangan air besar dan mencegah masalah sembelit. Ini kerana serat meningkatkan kadar pergerakan usus dan melancarkan sistem penghadaman makanan dalam usus.

Kajian juga menunjukkan pengambilan serat yang tinggi mencegah penyakit buasir dan kanser usus yang berpunca daripada masalah sembelit kronik.

Pengambilan serat yang tinggi dalam pemakanan juga membantu mengawal berat badan selain mengurangkan obesiti. Kajian menunjukkan makanan karbohidrat berserat tinggi juga mempunyai indeks glisemik yang lebih rendah dan akan membantu mengawal paras glukosa darah dengan lebih baik di samping mengurangkan kolesterol yang tinggi.

Dalam satu kajian meta analisis di Eropah dan Amerika Utara membabitkan sejuta peserta menunjukkan penurunan risiko kematian akibat penyakit kronik sebanyak 10 peratus dengan setiap peningkatan 10gram serat setiap hari.

Dalam satu kajian yang diterbitkan dalam jurnal perubatan pada 2013 melaporkan setiap tujuh gram lebihan serat yang dimakan setiap hari akan menurunkan risiko penyakit strok sebanyak tujuh peratus. Jumlah tujuh gram serat ini adalah seperti pengambilan sayur-sayuran dan buah-buahan sebanyak dua hidangan tambahan setiap hari.

Satu lagi kajian yang diterbitkan dalam jurnal perubatan 2014 pula menunjukkan pengambilan tambahan 10 gram serat boleh larut berkaitan dengan pengurangan risiko 15 peratus kematian akibat penyakit kronik secara umum.

Kajian juga menunjukkan seseorang yang mengambil serat paling tinggi mengurangkan risiko 25 peratus kematian akibat penyakit kronik seperti sakit jantung, kanser dan strok untuk 10 tahun mendatang berbanding dengan seseorang yang sangat kurang mengambil serat dalam pemakanan seharian mereka.

Serat juga penting untuk kesihatan kerana ia menjadi makanan utama kepada bakteria baik atau probiotik dalam usus kita.

Kuman baik probiotik membantu meningkatkan imuniti atau sistem pertahanan antibodi tubuh kita. Oleh itu, secara tidak langsung serat membantu dalam mengekalkan tahap imuniti tubuh yang terbaik.

Kadar pengambilan serat sebanyak 30 gram sehari cukup untuk membekalkan makanan kepada bakteria baik dalam usus dan membantu perkembangan baik bakteria di dalam usus kita.

Masyarakat kita sekarang amat rendah pengambilan serat dalam pemakanan seharian kerana pengambilan sayur-sayuran dan buah-buahan yang amat rendah.

Kita selalu lebihkan pemakanan karbohidrat rendah serat seperti nasi putih, roti putih dan makanan proses berasaskan tepung gandum putih yang amat rendah seratnya.

Kajian Universiti Harvard menunjukkan pengambilan sayur-sayuran dan buah-buahan yang cukup dalam hidangan kita adalah sebanyak 50 peratus daripada jumlah makanan dalam pinggan setiap hidangan yang kita makan setiap hari.

Kita perlu banyak mengambil makanan yang tinggi serat setiap hari dengan cara makan lebih banyak buah-buahan dan sayur-sayuran di samping pengambilan makanan tinggi serat seperti beras perang, roti gandum berserat penuh, oat dan sebagainya.

Makanan tinggi serat seperti buah-buahan dan sayur-sayuran juga mengandungi pelbagai khasiat lain seperti vitamin, mineral, antioksidan dan enzim yang amat baik untuk kesihatan.

Terdapat beribu kajian menunjukkan kelebihan pengambilan buah-buahan dan sayur-sayuran mengekalkan kesihatan dengan lebih baik dan mencegah pelbagai penyakit kronik dan di antara punca utama kelebihan ini adalah kerana kandungan seratnya yang sangat tinggi.

Kredit: Dr Zubaidi Hj Ahmad


“Ia satu Amanah Allah yang dianugerahkan” – Datuk Adi Putra

Sayu, itulah perasaan yang boleh dikatakan apabila anak perempuan Datuk Adi Putra iaitu Zara Adelia, 11, tampil membacakan doa ketika majlis tayangan perdana filem Syaaban, pada Sabtu.

Zara yang merupakan anak istimewa (Orang Kurang Upaya) itu dipanggil bapanya dilihat bersungguh – sunggu untuk membacakan doa di hadapan tetamu yang hadir sempena majlis tersebut.

Adi Putra atau nama sebenar, Mohamed Hadi Putra Halim berkongsi bahawa beliau menyedari anak keduanya itu mempunyai kelainan ketika masih kecil.

“Saya mengetahui ketika umurnya berusia enam bulan.

“Saya mula menyedari apabila dia tidak memberi respons Ketika ada gangguan bunyi bising apabila saya tidur bersamanya.

“Saya terkejut, jadi saya bawa dia untuk buat pemeriksaan lanjut dan dari situlah saya dapat tahu mengenai kesihatannya,” kongsi Datuk Adi Putra dengan XTRA.

Adi Putra ditemui ketika majlis tayangan perdana filem arahan pertamanya yang berjudul Syaaban di DADI Cinema, Pavillion Kuala Lumpur.

Adi Putra juga memaklumkan bahawa dia pernah berikhtiar mendapatkan rawatan dan menyifatkan ia adalah anugerah terindah dan amanat daripada Yang Maha Esa.

“Kad OKU dia memang dah tertulis masalah pendengaran. Jadi memang pendengaran kedua telinga mengalami masalah.

“Saya pernah mengikhtiar dengan memasang alunan surah tapi bila direnungkan kembali bagi saya itu adalah anugerah Allah yang berikan.

“Ia satu Amanah Allah yang dianugerahkan, jadi kita sebagai ibu bapa meggalasnya sebaik mungkin. Jangan lah ubah sesuatu yang memudaratkan,” jelas beliau kepada XTRA.

Untuk berkomunikasi, Adi berkata, beliau dan isteri menggunakan Bahasa isyarat selain turut berkomunikasi melalui panggilan mesej dan video.

“Dia juga ada Bahasa isyarat, jadi kami berkomunikasi dengan menggunakan bahasa isyarat sahaja. Kami juga berhubung melalui panggilan WhatsApp dan video.

“Saya juga mempunyai kemahiran untuk menggunakan bahasa isyarat daripada umurnya kecil lagi.

“Apabila dia tak guna bahasa isyarat pun saya sudah faham,” ujar beliau.

Untuk rekod, Adi Putra dan isteri telah mendirikan rumah tangga pada 14 April 2006 dan hubungan mereka terlerai. Namun, mereka kembali mengikat tali perhubungan dengan pernikahan kali kedua pada 18 Januari 2018 selepas 9 bulan bercerai.

Sumber: XTRA

Baca artikel menarik lain di sini:


“Lembutnya  Cakap Dengan Isteri.’ Solat Berjemaah Bersama Isteri, Netizen Puji Nubhan Suami  Soleh. Sweetnya!

Baru baru ini, tular satu video yang  menunjukkan penyanyi Nubhan dan isterinya bersipa untuk menghadiri majlis Anugerah Bintang Popular Berita Harian (ABPBH). Walaupun sudah berdandan cantik dengan baju penuh glamour, pasangan ini kemudiannya dilihat bersiap-siap untuk menunaikan solat.

Video yang dimuat naik oleh Nubhan itu menunjukkan pasangan ini sempat menunaikan solat secara berjemaah.

Dalam video yang berdurasi 37 saat itu juga mendapat lebih 280 ribu views serta lebih 160 ribu likers, kelihatan Nubhan sabar menunggu isterinya memakai telekung dan bersiap untuk solat. Usai mengambil tempat sebagai makmum, Nubhan sempat mengusik isteri kesayangannya.

Tak ketat ke, kejap lagi nak turun-turun,” usik Nubhan kepada isterinya sebelum mereka mendirikan solat berjemaah. Gelagat pasangan ini mendapat reaksi daripada netizen. Ada yang memuji akan pasangan ini.

Kepuk-kepuk pun baju, tetap kena tunaikan ye. Bagus Nubhan, jemaah dengan isteri. Sweet gitu. Boleh jadikan contoh untuk semua ❤Kredit @nubhan.ahamad #Keluargamag

Jadi suami soleh

Semoga istiqamah


Nurul Izzah Kembali Bergelar Isteri, Wargamaya Tumpang Gembira!

“Alhamdulillah, Tahniah YB Nurul Izzah”, itu antara komen wargamaya yang membanjiri akaun facebook Naib Presiden PKR, Nurul Izzah Anwar yang juga merupakan Ahli Parlimen Permatang Pauh, setelah selamat melangsungkan perkahwinan dengan seorang penyelidik Khazanah Research Institute, Yin Shao Loong, semalam.

Selepas kira-kira tujuh tahun bergelar ibu tunggal, Nurul Izzah Anwar mengumumkan perkahwinan tersebut menerusi kenyataan media mereka yang dikongsi dalam akaun Facebook Nurul Izzah Anwar, tengah malam tadi.

Rata-rata wargamaya tumpang gembira dengan perkhabaran berita tersebut dengan memberi ucapan tahniah dan mendoakan kebahagiaan buat pasangan pengantin baru ini.

KENYATAAN MEDIA

NURUL IZZAH ANWAR DAN YIN SHAO LOONG NIKAH 5 OGOS 2022

بسم الله الرحمن الرحيم

Pada petang 5 Ogos 2022, berwalikan ayahanda pengantin perempuan, kami telah selamat diijabkabulkan di samping keluarga terdekat.

“Dan di antara tanda-tanda (kebesaran)-Nya ialah Dia menciptakan pasangan-pasangan untukmu dari jenismu sendiri, agar kamu cenderung dan merasa tenteram kepadanya, dan Dia menjadikan di antaramu rasa kasih dan sayang. Sungguh, pada yang demikian itu benar-benar terdapat tanda-tanda (kebesaran Allah) bagi kaum yang berpikir.” (QS. Ar-Rum: 21).

Kami memohon doa kalian semua – agar kita sentiasa di bawah perlindungan Allah SWT.

جزاك الله خيرا

Nurul Izzah Anwar & Yin Shao Loong

Kredit gambar : Pinography

Nurul Izzah yang juga anak sulung kepada Presiden PKR, Datuk Seri Anwar Ibrahim dan Datin Seri Dr Wan Azizah Wan Ismail, terdahulu pernah berkahwin dengan Raja Ahmad Shahrir Iskandar Raja Salim, tetapi berakhir dengan perceraian pada 2015.


Hubungan Intim Jadikan Wanita Cantik. Jadi, Isteri Jangan Mengelak Jika Diajak Suami Untuk Bersama.

Kecantikan dalaman yang datangnya daripada kepuasan maksima, kebahagiaan dan kasih sayang daripada pasangan lebih memberi makna dalam erti kecantikan sebenar. Melakukan hubungan intim adalah salah satu cabang kecantikan yang dimaksudkan ini.

Wow! Tapi itulah satu fakta mengenai seks yang sememangnya tidak mampu ditolak sama sekali.  Oleh itu, isteri jangan sekali-kali mengelak jika diajak suami untuk bersama.

Selain mood yang lebih baik, wanita juga tampil aura cantik setiap kali bersama. Orang kata serinya lain macam setiap kali selepas bersama suami. Sejujurnya, wanita tampil lebih cantik, berseri dan memperlihatkan aura sebenarnya dengan hanya melakukan seks yang hebat. Bagaimana?

Menurut Dr. Mehmet Oz, seorang doktor ternama daripada Amerika Syarikat yang mengelolakan segmen You Beauty, dalam sebuah majalah di New York, hubungan intim adalah jalan paling mudah dan pantas untuk wanita terlihat lebih cantik.

Pengaliran Darah Lancar
Menurut Dr. Michael Roizen dari Klinik Cleveland Roizen, ketika melakukan hubungan seks, wanita seolah-olah mendapat satu semangat yang jitu daripada aktiviti tersebut. Keadaan ini akan membuatkan darah dan hormon berjalan dengan cukup lancar sehingga terpancar cahaya kemerah-merahan pada kulit. Hal yang sama juga berlaku kepada lelaki.

Kecantikan Alami
Setiap kali ‘bersama’ dengan suami tercinta, seorang wanita akan memperlihatkan pipinya yang kemerah-merahan secara semulajadi. Bukan itu sahaja, malah bibir juga terlihat lebih mulus dan mekar berbanding palitan gincu bibir biasa. Soal kulit? Jangan tidak tahu bahawa kulit wanita juga akan mula memancarkan sinarnya secara alami dan ini menjadikan kulit kelihatan hebat dan bersinar dari dalam.

Redakan Stress
Aliran darah yang baik sememangnya mampu meredakan tekanan pada sesiapa jua. Menurut Mary J Rapini, aturan seks yang hebat dan teratur mampu meredakan setiap organ tubuh untuk berada dalam keadaan lebih baik. Malah seks juga memberi kesan menenangkan yang cukup baik. Kurangnya tekanan membuatkan anda tampil lebih cantik dan berseri-seri.

Kurangnya Risiko Kedutan

Bagaimana hal ini terjadi? Kedutan di kulit banyak dipengaruhi oleh lebihan cahaya matahari yang tembus secara terus kepada kulit. Namun tekanan kepada arteri juga membuatkan kedutan menjadi lebih hebat. Apabila aliran darah berjalan dengan lancar, nutrisi dan oksigen dapat dialirkan dengan lebih baik, maka kurangnya tekanan kepada arteri dan sekaligus mengurangkan kedutan pada wajah.

Rambut Lebih Cantik
Setiap folikel rambut memiliki pembuluh darah dan aliran darahnya yang tersendiri. Aliran darah yang baik dan lancar akan membekalkan nutrisi kepada setiap pembuluh darah di rambut. Keadaan ini akan membuatkan setiap folikelnya terjaga dengan cantik dan sihat. Rambut anda pastinya lebih cantik, sihat dan bersinar.

Payudara Cantik
Setiap kali melakukan hubungan seksual, payudara seorang wanita akan membesar sebanyak 25 peratus. Malah ketinggian puting juga akan meningkat setengah inci daripada biasa. Hal ini pastinya adalah terapi paling hebat untuk wanita tampil yakin jika dibandingkan apabila mereka terpaksa menggunakan push up bra saban hari.

Bakar Kalori
Bersenam dan membakar kalori menjadi satu kepayahan melampau bagi wanita terutama yang mempunyai anak kecil. Usah jadikan ia alasan untuk anda sebaliknya pilihlah aktiviti seks yang mampu membuatkan kalori anda terbakar dengan baik. Melakukan seks sama seperti melakukan zumba. Cukup hanya 15 minit setiap hari.


Berlainan Ibu Dan Ayah, Anak Bukan Mahram Ada Batas Aurat, Tak Boleh Panggil Adik Beradik.

Perkahwinan adalah membentuk sebuah keluarga bahagia. Diserikan lagi kehadiran anak-anak sebagai penyambung keturunan.

Namun apabila berlaku perpisahan, anak-anak tetap mempunyai hubungan pertalian dengan ibu bapa.

Bagaimana pun, ia akan menjadi konflik apabila pasangan yang sudah bercerai dan berkahwin dengan pasangan barunya yang turut mempunyai anak menerusi perkahwinan sebelumnya.

Barangkali ramai yang tak tahu bahawa hubungan anak berlainan bapa ini mempunyai batas aurat dan pembahagian harta yang lain.

Nak tahu lanjut ikuti perkongsian Prof Madya Dr Yasmin Hanani Mohd Safian yang juga merupakan pensyarah Universiti Sains Islam Malaysia.

Pensyarah ini berkongsi bagaimana perkahwinan Engku E Dan Nabila mengenai status anak bukan mahramnya.

Anak Engku E dan anak Nabila bukan mahram ya walaupun Engku E dan Nabila berkahwin. Perkahwinan ibu bapa mereka tidak menjadikan mereka mahram kerana masing-masing berlainan ibu dan bapa.

Pengharaman abadi disebabkan perkahwinan atau persemendaan musaharah ada empat iaitu usul zaujah (emak isteri dan ke atas termasuk line nenek isteri dan ke atas tapi emak saudara isteri bukan mahram kita) Ini berdasarkan ayat Allah;
وأمهات نسائكم

Kedua; zaujah usul (isteri bapa atau isteri datuk tapi bukan isteri bapa saudara atau isteri atuk saudara) Ini berdasarkan ayat لا تنكحوا ما نكح آباؤكم من النساء إلا ما قد سلف

Lagi dua ialah zaujah ibn (isteri anak lelaki) قال تعالى : و حلائل أبنائكم الذين من أصلابكم dan bintu zaujah (anak kepada isteri).

Engku E memang tak boleh berkahwin dengan anak Nabila jika anak dia lelaki. Tetapi anak mereka boleh berkahwin sesama mereka.

Pengharaman sementara pula yang berkaitan dengan perkahwinan ialah isteri orang, mengumpulkan dua isteri dari adik beradik atau anak emak saudara, perempuan dalam eddah, dan perempuan mushrik.

Sekian subjek ahwal syaksiah fiqh munakahat untuk hari ini.

Dan kalau boleh jangan gunakan istilah batal air sembahyang untuk merujuk kepada lelaki mahram atau pun bukan. Mazhab lain pegang laki pempuan tak batal air semayang.


“Perut Makin Membuncit, Derita Komplikasi Pankreas.” Ibu Ini Mohon Sumbangan Beli Barang Keperluan Anak

Dalam usianya yang baru memasuki 9 tahun, kanak-kanak lelaki ini sudah diduga ujian berat apabila menghidapi penyakit Pseudocyst pankreas atau komplikasi pankreatitis. Penyakit ini dikatakan sering berlaku pada kanak-kanak berikutan trauma perut.

Assalamualaikum & Salam Sejahtera buat semua sahabat..

Mohon jasa baik semua membantu keluarga Pn. Mastura Mohamad dan yang mana anak lelakinya, Muhammad Faris bin Amir Rastam berusia 9 tahun mengidap penyakit Pancreatic Pseudocyst (koleksi bendalir yang kaya dengan enzim pankreas, darah, dan tisu nekrotik, biasanya terletak di kantung abdomen yang lebih rendah. Pseudocyst pankreas biasanya komplikasi pankreatitis, sering berlaku pada kanak-kanak berikutan trauma perut).

Sindrom ini menyebabkan pihak hospital terpaksa menghadkan jumlah kemasukan air & makanan dalam badan Muhammad Faris. Hal ini telah berlarutan sejak ogos yang lalu. Perkembangan terkini, adik Muhammad Faris telah mengalami perut buncit serta bengkak di bahagian kaki. Hal ini kerana tiada protein dalam badan serta pankreas telah pecah.

Ibu kepada 4 org anak ini hanya bekerja sebagai operator di kilang DRB Hicom manakala bekas suami hanya bekerja sebagai nelayan. Akan tetapi, Pn. Mastura telah bercuti tanpa gaji sejak Muhammad Faris di masukkan ke hospital semula 1 Oktober 2019. Namun demikian kos kemasukkan ke hospital telah ditanggung menggunakan GL bapa tiri Muhammad Faris.

Tetapi keluarga malang ini turut memerlukan bantuan bagi menampung pembelian ubat, pampers, susu serta peralatan khas untuk Muhammad Faris minum susu melalui leher.

Bagi sesiapa yang ingin dan sudi menghulurkan bantuan, boleh berbuat demikian melalui akaun seperti di bawah:

MAYBANK (IBU)

(MASTURA MOHAMAD)

BANK MUAMALAT(IBU)

(MASTURA MOHAMAD)

Sebarang maklumat lanjut/pertanyaan, boleh menghubungi terus dengan Mastura Myra (014-8103027)


Orang Malaysia Ni Memang Homely Type. Yang Viral Semua Berkaitan Aktiviti Isi Rumah. Lucu Tapi Memang Benar!

18 Mac 2020 pasti menjadi detik yang cukup bersejarah buat rakyat Malaysia. Apabila seluruh dunia diserang Covid-19, Malaysia tidak terkecuali. Bagi membendung wabak tersebut, pihak kerajaan mengadakan Perintah Kawalan Pergerakan (PKP).

Semua orang harus menjalani hidup dengan norma baru, memakai pelitup muka, hansanitizer dan duduk jarak 1 meter.
Disebalik apa yang berlaku, ada pelbagai insiden berlaku, yang pasti ia meninggalkan memori yang cukup manis untuk diingati semua orang.

Di sini saya listkan sepanjang PKP, apa yg org Malaysia buat: suatu hari mesti kt semua rindu mse kne kurung kt rumah hari tu ..
1. Berebut roti gardenia. Macam la roti tu makanan ruji Malaysia.
2. Pakat2 try air dalgona pelbagai perisa.

3. Ulang nyanyi lagu dlm video “ke sana-ke sini” PM kita. (Sampai anak aku pun nyanyi tu aje).
5. Bila semua nak jd chef, ada yg masak tak jadi, keluar pulak FB page Masak Apa Tak Jadi. PM sebut, makin famous group ni (Grup ni bagus, tapi..aku br je left group ni kelmarin, too many pretentious people yg nak kan perhatian)

4. Dah berebut2 pulak menguli roti, sampai yis kat kedai-kedai sold out. Termasuklah biskut marie (utk kek batik), cream cheese Tatura dan agar-agar. Semua nak jadi chef.
**pullquote**

6.Emosi terlebih tengok kdrama The World of Married Couple pulak. Abis semua benci Da Kyung (dgn aku-aku pun emo sama!)
7. Sama2 pakat hentam Rohingya pulak kat media sosial. Keluar semua gambar lama yg depa bela lembu kat tiang lampu. Baru la cerita kat Langkawi terdedah sama..Ini termasuklah aktiviti menghentam politician Taiwan yg mengutuk negara kita dulu..Perkataan “Mak Kau Ijo” menjadi terkenal tiba2 di Taiwan hahahah
8. Jadi pencinta alam dh pulak semua sbb suka pokok snake plant/lidah jin/mak mertua, sebab nak tapis udara kononn (aku pun ada hahaha!)
9. Dh semua makin kreatif, reka tali extension face mask pulak..yg kat belakang tudung org pompuan tu, macam2 kaler, style dan butang (dgn aku2 pun beli jugak hahaha).
10. Tiktok challenge yg “Dont Rush” tu, yg berus jatuh2 ke bawah video, org lain menyambut pula. Hehe.


Tersedak, Kaki Semut-Semut Dan Salah Bantal, Nampak Remeh Tapi Cemas, Ustaz Kazim Elias Kongsikan Petuanya!

Tersedak makanan, salah bantal, kaki semut-semut dan lain-lain perkara yang selalu terjadi dekat kita ni nampak remeh.

Tapi bila mana tiba-tiba jadi pada kita, barulah kita sibuk telefon mak ayah tanya apa nak buat.

Gelabah dan cemas juga, lebih-lebih bila salah bantal. Boleh hilang mood satu hari.

Tak perlu makan ubat atau tanya mak ayah atau juga whatapps seluruh grup minta petua tetapi simpan petua yang dikongsikan oleh ustaz kita ni.

Jom tengok apa Ustaz Kazim Elias ajarkan kalau terjadi perkara-perkara ni. Simpan ya.

1. Tersedak Makanan

Tak payah susah-susah tapi hanya perlu angkat tangan. Cuba!

2. Kram Kaki

Ketika kram kaki kiri, angkat tangan kanan tinggi-tinggi. Ketika kram kaki kanan, angkat kaki kiri tinggi-tinggi. Segera akan rasa lebih selesa.

3. Salah Bantal

Kita hanya perlu mengangkat kaki sahaja. Kemudian tarik ibu jari kaki dan picit dan putar ikut berlawanan arah jam.

4. Semut-semut atau kebas

Ketika kaki kiri kebas, goncangkan dan ayun telapak tangan dengan sekuat tenaga, dan jika kaki kanan kebas, goncangkan dan ayun tangan kiri dengan kuat.

Kena simpan dan cuba praktikkan ni bila terjadi pada keluarga kita.

Kredit: Twitter Ustaz Kazim Elias


Anak Perlukan Mak Ayah, Elak Asyik Dengan Gajet. Ini

“Bising lah! Memekak je!”

Zaman sekarang mak ayah lebih rela anak melekat depan TV dan gajet supaya :

– anak diam seribu bahasa
– anak melekat dengan kartun setiap masa
– anak tak kacau dia

Padahal anak perlukan mak ayah mereka untuk :

– bermain
– berinteraksi
– menstimulasi
– berkomunikasi
– berbonding
– mengisi tangki emosi

Wahai ibu ayah. Ketahuilah anak anak memang akan diam di depan TV, laptop dan handphone kerana mereka sedang mengalami ‘sensory lock’ bila berhadapan dengan gajet tersebut

– tangannya terkunci
– tubuh badannya terkunci
– pendengarannya terkunci
– matanya terkunci
– dan seluruh sensori tubuhnya terkunci

Memang anak kita akan diam dan “tak mengganggu” kita lagi tapi ketahuilah ianya sangat memberi kesan buruk jangka panjang jika ianya berlarutan tanpa kawalan

Walau sesibuk mana pun kita usahakan lah untuk berbual, berkomunikasi, bergurau senda dan saling mengisi tangki emosi dengan anak anak kita sendiri.

Akan sampai masanya mereka tak akan berminat lagi untuk bermain dan bergurau senda dengan ibubapanya sendiri. Ketika itu kita akan sangat rindukan gurauan dan kemesraan yang telah kita abaikan selama ini

Sebak.


Nak Dapat Vitamin D, Ini Waktu Sesuai Untuk Dedah Diri Pada Cahaya Matahari. Dr Ini Jelaskan.

Tahukah anda bahawa vitamin D adalah vitamin yang unik dan ramai orang yg tidak mendapatkannya dalam jumlah yang mencukupi.

Dalam kajian di Amerika Syarikat, dianggarkan seramai 40 peratus penduduk di sana tidak mendapat vitamin D yg mencukupi. Begitu huga dgn Kanada, Eropah dan Rusia kerana negara mereka mengalami empat musim. Matahari hanya bersinar dengan secukupnya pada musim panas.

Terutama warga tua, pesakit kronik dan orang kurang upaya yang tidak dapat berada di luar rumah untuk mendapat sinaran matahari. Begitu juga orang muda yang bekerja dalam bangunan untuk jangka masa yang lama.

Vitamin D dibuat dari kolestrol yang berada di bawah kulit, dan terdedah pada sinaran matahari (sinar ultraviolet-B). Oleh itu pendedahan pada cahaya matahari sangat baik untuk mengekalkan tahap vitamin yang mencukupi.

Di negara sejuk, terdedah pada cahaya matahari pada waktu tengahari di musim panas adalah yang terbaik. Namun di negara Khatulistiwa, waktu yang terbaik antara 9-10am, ketika cahaya matahari mula membahang. Waktu petang pukul pukul 530-630pm adalah masa terbaik. Jika ingin terdedah pada waktu tengahari, pastikan tidak terlalu lama. Ini kerana pada waktu tengahari, sinaran ultraviolet-B adalah yang kuat. Jadi tidak perlu terlalu lama untuk terdedah pada sinaran matahari.

Dalam kajian di Oslo, Norway pendedahan terhadap sinaran matahari selama 30 minit pada waktu tengahari di musim panas, cukup memberikan vitamin D sebanyak 10,000–20,000 IU of vitamin D. Namun terdedah terlalu lama dan panas yang terik boleh memberikan kesan yang buruk.

Keperluan vitamin D yang dicadangkan adalah 600 IU (15 mcg) setiap hari. Namun bila kita ambil suplemen vitamin D secara oral (masuk ke dalam mulut), penyerapan vitamin hanya 10-20% kerana ia akan dimetabolisma di dalam hati sebelum dihantar ke seluruh tisu dan sel yang lain. Oleh itu, ramai pakar yang mencadangkan dos suplemen vitamin D sebanyak 5000-10,000 IU setiap hari, bergantung kepada keperluan.

Kekurangan vitamin D boleh menyebabkan :

1. Osteoporosis (kerapuhan tulang)
2. Kanser
3. Kemurungan (depression)
4. Otot yang lemah

Panduan kena buat

Saya mencadangkan agar pengambilan vitamin D melalui pemakanan yang kita makan. Antaranya minyak zaitun, ikan yang berminyak seperti ikan salmon dan ikan tuna, dan telur kuning. Selain itu, susu dan produk tenusu seperti mentega, kacang buncis, dan cendawan shitake.

Bagi mereka yang tidak dapat vitamin D dari makanan dan sinaran cahaya matahari, saya cadangkan pengambilan suplemen vitamin D.

Penghasilan vitamin D melalui pendedahan cahaya matahari dipengaruhi warna kulit kita.

Orang yang berkulit gelap mempunyai melanin yang lebih banyak. Melanin membantu kulit menghalang kerosakan seperti ‘sun burn’ dan kanser kulit akibat terdedah pada cahaya matahari.

Oleh itu orang yg berkulit gelap memerlukan lebih lama pendedahan kepada cahaya matahari. Dalam satu kajian, orang berkulit gelap (contoh orang bangsa Afrika) memerlukan masa sejam, sementara orang yg berkulit cerah memerlukan masa sejam, untuk mendapat jumlah vitamin D yang serupa. Bagi kita yang berkulit sawo matang memerlukan antara 30-60 minit sehari terdedah pada matahari. Ini yang menyebabkan orang yang berkulit gelap lebih berisiko mengalami kekurangan vitamin D.

Namun bagi mereka yang tinggal di negara jauh dari khatulistiwa, memerlukan masa yang lebih lama kerana di negara-negara tersebut sinaran matahari (sinaran ultraviolet-B) diserap oleh lapisan ozon. Lebih-lebih lagi musim panas mereka hanya berlangsung hanya empat bulan.

Pemakaian krim sun screen ketika terdedah pada cahaya matahari bertujuan untuk mengelakkan dari risiko mendapat ‘sunburn’ dan kanser kulit. Ia selalu digunakan oleh mereka yang berkulit cerah kerana kulit mereka tidak mempunyai sel melanin (yang menghasilkan warna kulit) yang banyak.

Namun penggunaan krim sun screen akan menghalang pembentukan vitamin D. Dalam kajian, penggunaan krim sunscreen SPF 30 atau lebih boleh menghalang pembentukan vitamin D sebanyak 95–98% dalam tubuh.

Oleh itu jika memakai krim sunscreen (SPF kurang 30), duduklah lebih lama di pancaran sinaran matahari.

Semoga bermanfaat.

Sumber: Dr Zubaidi Hj Ahmad


Simpan Duit ASB Melalui Online Tanpa Dikenakan Caj RM1, Ni Caranya. Rugi Kalau Tak Tahu!

Zaman sekarang semuanya dihujung jari, macam-macam info dan perkhidmatan yang ditawarkan untuk pengguna dan semua itu cukup memudahkan kita. Selain untuk tujuan shoping online umpamanya yang mana memang diakui ramai antara kita suka akan adanya aplikasi pembelian dalam talian ini, pun begitu tidak dinafikan dalam pada masa yang sama kita kaum ibu-ibu juga bijak dalam menabung dan melabur di Amanah Saham Bumiputra (ASB).

Jika sebelum ini transaksi dilakukan melalui bank-bank tertentu dan ada caj yang dikenakan, pun kini adalah lebih bagus jika dilakukan melalui MyASNB yang mana tiada caj dikenalan. Ingin tahu detail langkah-langkahnya, ini dikongsikan oleh Nur Aliah. Jom fahaminya.

Ruginya Kalau Tak Tahu Cara Paling Mudah Nak Simpan Duit #ASB Melalui MyASNB

Lia yakin dan percaya hampir 80% penduduk Malaysia tak tahu lagi ada cara yang sangat mudah untuk simpan duit ASB ni tanpa ada bank charges RM1.00 !

Seperti yang kita semua tahu, kalau nak simpan duit ASB melalui Maybank atau CIMB, biasa akan dikenakan charges RM1.00 sekali transaksi. Cara yang Lia nak guide ni tak ada sikit pon apa-apa caj yang dikenakan.

Terbukti sebabnya Lia dah cuba simpan duit ASB melalui MyASNB dan guna bank CIMB dan Maybank untuk transfer, berita gembiranya adalah kedua-duanya tidak dikenakan apa-apa caj pon.

Lebih dasyat lagi, dari semua bank tempatan dan oversea pon boleh seperti HSBC, OCBC dan lain-lain.

Jadi mulai dari hari ini kita boleh la simpan duit ASB dengan senang hati. Di bawah ni Lia akan kongsikan step-by-step cara paling mudah untuk simpan duit ASB melalui MyASNB.

Semoga bermanfaat!

Nota tambahan : Transaksi hanya boleh dibuat dari hari ahad hingga jumaat dari 7am – 6pm sahaja. Kecuali hari sabtu dan cuti umum.

Step 1

STEP 2 & 3

STEP 4 & 5

STEP 6

STEP 7, 8 & 9

STEP 10  & 11

STEP 12 & 13

STEP 14 & 15

STEP 16

STEP 17

STEP 18

STEP 20

STEP 21

STEP 22 & 23

STEP 24

STEP 25


Awas, 5 Punca Kulit Wajah Bermasalah. Salah Satunya Berkongsi Berus Solekan.

Impian memiliki kulit wajah yang sihat dan berseri-seri seperti zaman anak dara bagaikan tinggal kenangan. Apabila kulit wajah mudah dihambat masalah, sering kali kita tertanya apakah punca sebenarnya.

Ketahuilah bahawa penjagaan kulit wajah dalam rutin harian persiapan diri sahaja tidak mencukupi, kami kongsi lima punca penyebab kepada masalah kulit wajah ini.

Ini boleh dikatakan tabiat yang biasa dilakukan. Walau sebersih mana pun tangan anda perlu diingat pasti ada kuman. Kuman tersebut secara tidak langsung akan berpindah pada kulit wajah lantas mengakibatkan kerengsaan dan akhir sekali terjadilah jerawat. Jika ini merupakan tabiat yang memang sukar dijauhkan, sapu ‘hand sanitizer’ sekerap yang mungkin.

BERKONGSI BERUS SOLEKAN

Penggunaan berus solekan yang kotor dan berkongsi berus solekan dengan orang lain boleh menyebabkan pembiakan bakteria dan liang pori-pori tersumbat. Ia juga mengakibatkan kuman daripada alat solek mudah tersebar kepada bahagian lain pada muka. Cuba gunakan jari atau berus berasingan untuk setiap alat kosmetik dan jangan lupa cuci setiap minggu. Jangan pandang remeh dan tidak mengendahkan perkara sebegini kerana ia mungkin penyumbang terbesar dalam masalah kulit anda.

Pembersihan yang terlalu kuat atau kasar dan pengelupasan yang berlebihan boleh mengakibatkan penghasilan minyak yang berlebihan dan kesan yang lebih teruk adalah menyebabkan bakteria merebak. Untuk alternatif lain gunakan glycolic peel tiga kali seminggu.

Kajian dari American Academy of Dermatology menyatakan makanan yang mengandungi bahan MSG yang tinggi akan menyebabkan kandungan gula dalam darah meningkat lantas menghasilkan insulin yang banyak. Insulin itu kemudiannya mengaktifkan kelenjar minyak yang menghasilkan hormon androgen, yang akan mengakibatkan penumbuhan jerawat.

Tidur dengan mekap boleh menjadi punca kulit kering. Ia juga menyebabkan kulit terdedah dengan radikal bebas yang akhirnya membuatkan kolagen kulit musnah, dan akhirnya kedutan mula muncul di kulit. Kulit biasanya memperbaharui sel-sel ketika kita tidur, tetapi andai kulit tidak dicuci bersih sukar untuk ia menghasilkan sel baru secara semula jadi.

TRIVIA

Rahsia kecantikan kulit wajah selebriti:

ANZALNA NASIR

ROZITA CHE WAN

KATE MIDDLETON

SCARLETT JOHANSSON


“Jangan Benci Kakak, Kakak Tak Sengaja” Bukan Berebut Kerusi, Ibu Tampil Cerita Hal Sebenar

Setelah pelbagai kontroversi dan tohmahan diterima, akhirnya ibu kepada mangsa maut dan suspek kejadian kakak tertikam adik di Kampung Ulu Pulai, Ulu Choh, Iskandar Puteri menceritakan semula situasi membabitkan dua anaknya itu.

Diambil dari temu bual bersama wartawan 999, ibu yang tidak didedahkan identiti berkata, punca pergaduhan mereka bukanlah disebabkan berebut tempat duduk seperti yang didakwa ramai pihak.

Pada hari kejadian, ibu ambil kakak dahulu di sekolahnya barulah ambil arwah dan seorang lagi anak di sekolah lain.

Jelasnya, mereka pada awalnya bergaduh mulut ketika masing-masing dalam perjalanan pulang ke rumah daripada sekolah.

Masa masuk tu arwah macam, “kenapa lambat ni ibu?”

Saya kata, “ibu ambil kakak la”. Lepas tu dia senyap.

Bukan berebut kerusi, kerusi tu dijatuhkan. “Naikkan naikkan”, dia dah marah. “Kakak pekak ke?” mereka bergaduh mulut.

Kakak kata, “lain kali kalau abang nak minta kakak tolong, kakak tak nak tolong”.

Dia macam dah sedih. “Mana ada tolong, kau ingat aku takut dengan kau?” Dia mula macam provok. Saya pun, “dah dah senyap, panas ni.”

Kata ibu lagi, sepanjang perjalanan tu mereka hanya senyap. Sehingga lah sampai di rumah si ibu tekan hon memanggil anak nombor 4 untuk transit ke sekolah agama.

Mereka masih ‘argue’, tak lama selepas itu si adik keluar dan menjerit sebab melihat arwah sudah berlumuran darah.

Ibu terus bertanyakan kakak apa yang telah dia lakukan. Keadaan kakak pada ketika itu sangat panik dan meminta maaf kepada arwah.

Ya Allah abang. Maafkan kakak maafkan kakak. Ibu maafkan kakak. Jangan benci kakak, kakak tak sengaja ya Allah apa kakak dah buat. Ibu nanti kakak masuk neraka sorang-sorang ke? Kita tak sama-sama ke syurga ke?

Si ibu cuba menenangkan kakak dengan berkata dia tak sengaja. Katanya lagi, situasi itu sangat cepat berlaku.

Tambah si ibu lagi, dia merasakan kakak memang tak sengaja bukanlah sebab tekanan perasaan.

Tambahan pula pisau memang dah ada di situ, dan ketika itu tangannya tercapai pisau. Jika buku atau remote TV ada di situ, mungkin kakak ketuk arwah dengan barang itu.

Meninjau di ruangan komen, ada yang mengakui mereka pun akan mencapai barangan yang berdekatan untuk dibaling ketika marah.

Terkini, anak sulung daripada lima beradik itu didakwa mengikut Seksyen 304(b) Kanun Keseksaan yang membawa hukuman penjara maksimum 10 tahun atau denda atau kedua-duanya sekali, jika sabit kesalahan.

Pendakwaan yang dijalankan Pengarah Pendakwaan Negeri Johor, Tengku Amir Zaki Tengku Abdul Rahman dan Timbalan Pendakwa Raya Hayatul Wirdah Mohd Yunos mencadangkan jaminan RM10,000 terhadap tertuduh.

Bagaimanapun, barisan pembelaan yang mewakili tertuduh iaitu peguam Abd Rahim Ali, Jihad Syahida Nadia Zakaria dan Nur Zafirah Norizan memohon jumlah jaminan itu dikurangkan atas alasan tertuduh adalah kanak-kanak.

“Tertuduh adalah seorang kanak-kanak dan tiada sebab dia melarikan diri. Selain itu, kita mengambil kira juga pendapatan keluarga dan latar belakang persekolahan yang mana pada tahun hadapan, tertuduh akan mengambil Sijil Tinggi Persekolahan Malayaia (STPM),” katanya.

Mahkamah kemudian membenarkan tertuduh diikat jamin RM10,000 dengan seorang penjamin berserta syarat tambahan perlu melapor diri di Balai Polis Gelang Patah setiap sebulan sekali.

Difahamkan, bapa tertuduh membayar ikat jamin berkenaan.

Kes ditetapkan untuk sebutan semula bagi laporan bedah siasat pada 5 Disember ini.


Kurang Bekalan Mikrocip Seluruh Dunia, JPN Tangguh Pengeluaran MyKid Selama 6 Bulan

Jabatan Pendaftaran Negara (JPN) memaklumkan pihaknya terpaksa menangguhkan pengeluaran kad pengenalan kanak-kanak selama enam bulan. Keputusan itu dibuat susulan kekurangan bekalan mikrocip yang kini sedang melanda seluruh dunia.

Bagaimanapun, Ketua Pengarah JPN, Datuk Ruslin Jusoh berkata pihaknya masih meneruskan proses pendaftaran bagi permohonan MyKid seperti biasa.

Jelasnya lagi, JPN akan melakukan pengeluaran MyKid secara berperingkat dengan menggunakan bekalan sedia ada dengan mengutamakan kes-kes tertunggak.

Dalam pada itu, Ruslin mengatakan JPN kini sedang berusaha menyelesaikan tunggakan pengeluaran MyKid sejak industri mikrocip seluruh dunia berdepan dengan krisis akibat pandemik COVID-19 yang berlaku.

“Kita dalam proses untuk menyelesaikan tunggakan permohonan disebabkan masalah kekurangan mikrocip di peringkat global kerana MyKid ini menggunakannya.

“Jadi, JPN bercadang dalam tempoh masa ini kita akan membuat penangguhan sementara pengeluaran MyKid.

“Bagaimanapun, proses ini pasti dilaksanakan juga setelah perolehan bekalan mikrocip dapat diselesaikan dalam tempoh enam bulan,”katanya.

Tambah beliau, ibu bapa boleh menggunakan dokumen surat beranak bagi urusan harian anak-anak mereka seperti permohonan sekolah kepada mereka yang masih belum mempunyai kad pengenalan kanak-kanak (MyKid).

Beliau berkata demikian ketika ditemui dalam sidang akhbar selepas Program Serahan Kad Pengenalan MyKad kepada orang kurang upaya (OKU), Nur Aleeya Ammar di Bukit Godek, Melaka, hari ini.

Sumber: Bernama


“Gaji Suami RM850, Rela Berlapar Demi Nak Rawat Anak.” Luahan Hati Ibu Dua Anak Derita Penyakit Kulit Serius. Sebaknya!

“Tergaru-garu, menangis, merengek tidak selesa. Bila anak sakit, kita pun sakit… Itu luahan hati seorang ibu bernama Nurul Ain Abdullah apabila mengenangkan nasib menimpa kedua-dua anaknya yang menghidap penyakit kulit serius (ekzema).

Tiga beranak berkenaan yang menetap di Projek Perumahan Rakyat (PPR), Seksyen 8, Kota Damansara, Kuala Lumpur disahkan menghidap ekzema menyebabkan berlaku alahan dan kulit menjadi kemerahan.

Menurut Nurul Ain, doktor mengesan kudis di telinga dan muka anak sulungnya bernama Lela Safiya ketika kanak-kanak itu mengambil suntikan vaksin sewaktu usianya dua bulan.

Doktor mendakwa masalah itu disebabkan demam campak dan akan pulih dalam tempoh beberapa minggu saja. Namun sehingga kini, masalah ini sudah berlarutan selama setahun.

Masalah kulit dialami Lela Safiya yang semakin serius menyebabkan dia tertekan, ditambah pula dengan tohmahan orang ramai. Disebabkan itu, mereka tiga beranak hanya mampu memencilkan diri dan menghabiskan masa setiap hari di dalam rumah sahaja.

Ini kerana, mereka sekeluarga seolah-olah dipandang tidak selesa dan jijik kerana dianggap sebagai pembawa penyakit berjangkit. Lebih memeritkan, kos kewangan untuk rawat anak-anaknya lebih RM1000.

Pendapatan suaminya, Shahrul Azmi Aziz RM850 sebulan sebagai kelindan lori tidak mencukupi.

“Dengan gaji itulah kami bayar sewa rumah RM250, belum api air lagi. Kos ubat-ubatan dua beradik ini dan perbelanjaan harian kami RM1,200. Pendapatan bulanan suami memang tak mampu tampung keperluan kami.

“Masalah kulit Lela Safiya sudah berlarutan lebih setahun manakala Muhammad Nayl Safiy, pula sudah lebih dua bulan, namun tidak menunjukkan sebarang tanda akan pulih. Fikiran saya menjadi buntu, kalau dibawa ke hospital pasti jawapan diberikan doktor sama.

“Saya bercadang mahu rujuk anak ke pakar kulit, tapi kos perubatan tinggi membantutkan hasrat itu. Memang saya ada ekzema tapi saya khuatir masalah kulit dialami anak disebabkan penyakit lain. Kalau boleh saya tak nak meminta-minta atau meraih simpati daripada orang ramai, mungkin ada insan lain lebih susah berbanding kami.

“Sebagai ibu, saya hanya mahu melihat dua beradik ini pulih semula, tak sanggup lagi melihat mereka merengek dan menangis akibat masalah kulit dialami,”ujar Nurul Ain yang turut mempunyai masalah penglihatan & menghidap ekzema sejak remaja lagi.

Pernah suatu ketika Nurul Ain terpaksa menebalkan muka untuk meminjam wang daripada ibu saudara dan adik-beradik semata-mata mahu beli ubat serta makanan untuk anak.

“Sebagai ibu, saya rela berlapar dan mendahulukan keperluan anak termasuk membeli ubat untuk mereka.

“Saya tak sanggup melihat anak merengek kerana kegatalan akibat kudis pada badan,” katanya.

Orang ramai mahu membantu meringankan beban keluarga ini boleh menghulurkan sumbangan menerusi akaun Maybank 162085464155 Nurul Ain Abdullah.

Tak tahu sampai bile akan berakhir dan surut pnyakit2 kami nie..hanya mampu besengkang mata setiap mlm.


“Comot Makan Pun Comel, Bulat Mata Hitam Tu.” Gelagat Anak Fazura Makan Buat Warganet Terhibur.

Sejak dilahirkan penyeri hidup pasangan selebriti terkenal Fattah Amin dan Fazura, yang diberi nama Nur Fatima Aisya ini sering menjadi tumpuan sejak wajahnya dikongsikan kepada umum.

Terbaru, akaun Instagram Fattzuralovelife, berkongsi gambar Fatima sedang makan di bulan Ramadan.

Biar pun hanya memaparkan wajah comot dengan sisa makan di mulut, warganet tetap terhibur.

“Assalamualaikum semua puasa tak? Fatima puasa hari ni.. “

PEMINAT TERHIBUR WALAUPUN HANYA SEKEPING GAMBAR FATIMA.

Warganet memuji kecomelan Fatima yang kini telah berusia tujuh bulan.

COMEL MATA HITAM TU

Apa yang pasti, paparan wajah Fatimah sentiasa di tunggu-tunggu peminat ibu bapanya. Peminat sentiasa tak sabar menantikan setiap perkongsian mengenai kehidupan Fatima.


Badan Rasa Bisa Je, Rupanya Masalah Angin. Dr Ini Jelaskan Lanjut.

Masalah angin merupakan masalah yang sering kita alami dan biasanya ia berpunca daripada aspek pemakanan serta sistem penghadaman.

Perut senak atau kembung, kerap sendawa dan badan rasa berbisa membuatkan seseorang tidak selesa serta lesu, malah mungkin tertekan akibat masalah angin apatah lagi jika mempunyai kerjaya perlu berurusan dengan orang ramai setiap hari.
.
Masalah angin bagi kebanyakan individu mungkin tidak menjadi satu gangguan menjejaskan hidup manakala gejala yang dialami antara individu itu mungkin sama, tetapi punca sebenar masalah pula berbeza.
.
Masalah angin ini kebanyakannya berpunca daripada udara yang ditelan dan apabila seseorang dalam keadaan tertekan, mereka lebih kerap menelan udara tanpa disedari. Masalah ini disebabkan proses penghancuran makanan oleh bakteria di dalam usus besar yang tidak dapat dihadamkan sepenuhnya.
.
Gas yang dihasilkan ialah biasen, nitrogen dan ada kalanya methana. Ada beberapa kaedah rawatan bagi menyelesaikan masalah ini. Namun yang lebih utama ialah kesediaan kita untuk menukar jenis makanan yang dinikmati setiap hari terutama mengelakkan makanan berangin dan bergas, ambil ubat-ubatan dan cuba menahan diri daripada menelan udara terlalu banyak.
.
Kaedah perlu dilakukan penghidap masalah angin :
.
1. Menukar jenis makanan
.
Kandungan gas yang dihasilkan daripada makanan berbeza antara individu. Seseorang itu perlu memastikan jenis makanan khusus yang menyebabkan berlakunya masalah angin ini berdasarkan pengalaman masing-masing. Bagi sesetengah orang, makanan seperti keledek, nangka, cendawan dan teh menyebabkan angin, tetapi tidak pada orang lain. Sekiranya makanan itu dapat dikenal pasti, hindarkan daripada mengambil makanan itu.
.
Salah satu cara untuk membuang angin dalam badan ialah dengan pengambilan minuman halia. Halia merupakan petua yang paling mudah dan juga berkesan yang telah diamalkan sejak turun temurun lagi. Minuman halia telah pun dipelbagaikan pada waktu kini dan anda boleh menemui minuman halia yang berbentuk bikarbonat dan juga teh. Namun, ia adalah lebih baik sekiranya anda meminum minuman halia asli kerana ia lebih berkesan untuk membuang angin di dalam badan. Anda boleh meminum air halia yang dicampur bersama lemon dan madu untuk membantu masalah penghadaman anda.
.
2. Ubat-ubatan
.
Ubat-ubatan seperti antacid dan simethicone yang boleh didapati di farmasi dapat membantu mengurangkan masalah angin. Selain itu, enzim penghadaman seperti laktase membantu menghadamkan karbohidrat di samping membolehkan seseorang mengambil makanan yang biasanya menghasilkan angin.
.
3. Kurangkan menelan udara
.
Individu yang mengalami masalah sendawa yang kronik dinasihatkan supaya kurang mengambil gula-gula getah dan gula-gula. Anda dinasihatkan supaya mengunyah makanan secara perlahan-lahan dan tidak banyak bercakap ketika makan. Sekiranya pesakit memakai gigi palsu, dinasihatkan supaya berjumpa doktor gigi untuk memastikan ia sesuai dipakai.
.
4. Hindari makanan yang menghasilkan angin
.
Makanan yang mengandungi gula raffinose, fruktos, laktos dan sorbitol menghasilkan banyak angin. Raffinose terkandung dalam makanan seperti kacang yang mengandungi banyak gula kompleks manakala bunga kubis, kubis brussel, asparagus, brokoli dan kubis pula mengandungi fruktos.
.
Laktos ialah gula semula jadi yang terdapat dalam susu dan makanan mengandungi susu seperti keju dan aiskrim. Fruktos pula banyak terdapat pada bawang, buah pir dan gandum. Ia juga banyak digunakan sebagai pemanis dalam minuman ringan dan jus buah-buahan.
.
5. Urutan
.
Selain pengambilan ubatan yang sesuai bagi memberikan kelegaan, teknik urutan juga satu daripada kaedah yang dapat membantu rawatan masalah angin. Melalui teknik urutan yang betul, angin dalam badan seseorang itu mampu dikeluarkan dan ia pastinya memberikan kelegaan kepada orang yang mengalami masalah ini.
.
Teknik urutan yang betul mampu melegakan atau mengurangkan rasa kurang selesa individu berkenaan. Ada pelbagai jenis masalah angin yang biasa terjadi, antaranya ialah angin di badan, kepala, rahim, perut dan bawah bahu yang boleh menyebabkan seseorang itu berasa lesu dan mengalami kesakitan. Masalah angin sekiranya tidak dirawat atau diurut dengan betul bukan saja menyebabkan rasa tidak selesa malah boleh menjadi punca kesakitan atau bisa pada badan atau tempat yang bermasalah itu.
.
PENCEGAHAN DAN RAWATAN SAMPINGAN
.
Pengambilan makanan yang betul antara perkara yang perlu diberikan perhatian bagi masalah angin ini. Apa yang penting adalah kurangkan makanan pedas, berlemak dan minuman berkarbonat kerana itu akan menambah angin selain perlu pastikan minum air masak secukupnya.
.
Selain itu, amalkan makan buah terlebih dulu sebelum nasi dan minum air masak sebaik bangun tidur. Ini adalah antara petua untuk membantu pengambilan buah sebelum mula makan nasi selain minum air masak sebaik bangun daripada tidur juga antara kaedah yang dapat membantu mengurangkan masalah angin.

Sumber: Dr Zubaidi Hj Ahmad

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Walaupun Sayang, Tolong Buang Kuali Non Stick Yang Calar. Ini Sebabnya Ibu-Ibu Kena Baca & Ketahui Tip Guna Kuali Jenis Ini!

Kuali jenis tak lekat atau Non Stick ini antara barang kesayangan ibu-ibu. Nak nak lagi jenis yang mahal. Nak dapat bukan senang kan. Harganya boleh tahan juga. Sebab itu, ada yang sangat sayang dan cukup cermat bila guna.

Tetapi, macam mana sayang dan cermat sekali pun, adakalanya boleh tercalar. Pasti ibu-ibu sayang sangat nak buang, jadi terus menggunakannya tanpa sedar ia  boleh membahayakan kesihatan.

Berikut perkongsian dari  Hadihaizil Din sebagai panduan untuk ibu-ibu.

Saya adalah antara penggemar kuali tahan lekat atau kuali non stick yang memudahkan untuk kerja-kerja memasak di dapur. Andai nak goreng telur tak melekat, andai nak sauté bahan-bahan pun mudah.

Namun satu perkara yang perlu kita ambil berat sekiranya kita menggunakan kuali non stick ini, adalah untuk elakkan daripada ianya tercalar. Ya CALAR yang merbahaya.

Calar pada permukaan kuali non stick ini akan menyebabkan lapisan yang digunakan untuk menjadikan permukaan kuali itu tidak melekat akan terdedah ke dalam masakan yang kita ingin masak.

Bermakna, ada bahan-bahan yang tidak sesuai untuk kita makan, akan bercampur dengan masakan yang kita masak, tanpa kita sedar. Adalah penting untuk kita gunakan peralatan yang sesuai seperti sudip kayu atau sudip yang tidak mencalarkan permukaan kuali ini.

Andai telah tercalar? apa perlu kita buat adalah untuk melupuskan sahaja kuali tersebut walaupun mungkin ianya kuali kesayangan kita. Atau bolehlah buat hiasan di dinding-dinding bukannya untuk digunakan sebagai peralatan memasak.

Jika sebelum ni kita belum tahu, mungkin kita akan terus gunakan, selepas ini, silalah tukar kepada kuali baru. Kesihatan kita lebih berharga. Rugi kiranya kita sediakan bahan-bahan berkualiti tinggi untuk memasak, tetapi kesudahannya menggunakan kuali yang berbahaya.

6 Tip Guna Kuali Non Stick
Untuk elakkan kuali non stick daripada calar balar mahupun rosak permukaannya dan tahan lebih lama, sebenarnya mak-mak boleh ikut 6 tip ini.

1. Jangan Biar Kuali Terbiar Panas
Sebaik meletakkan kuali diatas dapur, tuang minyak dengan segera dan jangan biarkan kuali panas sehingga berasap. Ini kerana jika kuali non stick dibiarkan panas begitu, ia akan menghasilkan toksik yang boleh membahayakan kesihatan.

Menurut Professor Robert L. Wolke, dari University of Pittsburgh kuali non-stick selamat digunakan selagi ia tidak dibiarkan terlalu panas.

2. Masak Guna Api Sederhana
Gunakan api perlahan atau api sederhana jika menggunakan kuali jenis ini. Elakkan menggunakan api besar dan masak dalam jangka masa yang lama. Pastikan suhu kuali anggaran dibawah 500C bagi mengelakkan lapisan non stick yang menyadur kuali rosak.

3. Jangan Keringkan Air Dalam Kuali
Jangan biarkan air dalam kuali tersejat ketika panaskan kuali. Sebaiknya selepas kuali dicuci, lap menggunakan kain lembut bagi mengeringkan air didalam kuali tersebut.

4. Elak Guna Peralatan Logam
Perlu tahu satu ‘kepantangan’ bagi kuali jenis non stick ini menggunakan senduk, sudip atau sudu sekalipun yang diperbuat daripada logam. Ini kerana bila bergesel, ia akan menghakis permukaan kuali dan mengakibatkan kuali bercalar. Sebaiknya gunalah alatan memasak yang diperbuat daripada kayu atau plastik tahan panas.

5. Cuci Guna Span Lembut
Salah satu kelebihan kuali non stick ialah ia cukup mudah dicuci tak perlu disental dengan kasar. Memadai menggosok perlahan permukaan kuali dengan span lembut, kotoran cukup mudah ditanggalkan. Jangan sesekali menggunakan berus dawai besi pulak iya!Rosak kuali nanti.

6. Elak Susun Secara Berlapis
Sewaktu mahu menyimpan kuali jenis ini, elakkan daripada menyusun kuali non stick ini secara bertindan-tindan atau berlapis-lapis. Sebaiknya gantung atau biarkan tanpa ada benda lain yang disusun diatasnya.Jika mahu susun berlapis juga, pastikan alas dahulu permukaan kuali dengan tuala lembut atau apa-apa sahaja lapi agar permukaan non sticknya tidak tercalar.

Semoga bermanfaat!

Sumber : Hadihaizil Din & Petua Ibu (Facebook)

Salah satu punca kuali jenis non stick ini cepat rosak kerana cara kita membersihkannya salah, disini kami kongsikan cara untuk anda bersihkan kerak dari kuali non stick yang boleh menjamin hayat kuali tu lebih lama lagi:


Ya, Parut Itu Jadi Saksi Dari Perut Ni Lah Datangnya Zuriat. Kepada Suami, Hargailah Isteri

Dulu bila tahu berita nak dapat baby baru, saya happy teruk. Terbayang-bayang timang dia, cium pipi pau dia, siap pakej bau syurga yang…fuhh, Tuhan saja yang tahu perasaannya.

Tapi saya lupa untuk dapat semua tu, isteri terpaksa lalui satu fasa SENGSARA terlebih dahulu. Saya sedar semuanya bila ada satu malam, Surihati saya panggil.

"Pa, cuba tengok perut mama ni? Ada merekah tak?"

Saya mendekati. Duduk di sebelah dia. Saya tundukkan dan rapatkan muka ke perutnya. Dari tepi rusuk sampai ke tengah, jelas terlihat garis-garis rekahan. Kiri kanan sama.

Saya letakkan tapak tangan dan gerakkan perlahan-lahan mengikut garis itu. Kali ini saya dapat rasa betapa panjang, dalam dan berbekasnya parut tersebut.

Ya, parut tulah yang menjadi saksi dari perut ni lah datangnya zuriat saya.

Sungguh, bila isteri sendiri mengandung, baru saya sedar besar sekali pengorbanan seorang isteri.

Mula-mula rasa mual tekak. Pastu pening muntah sampai lembik. Tambah parah hidung mula jadi sensitif pada bau tertentu. Banyak bau jadi busuk. Ada kes yang tak boleh hidu bau badan suami. Sebab bau macam longkang.

Bayangkan dengan perut makin memboyot, tidur malam memang kacau. Pusing kiri, pusing kana. Tak selesa. Mula la tak cukup tidur, siang hari cepat penat. Ini yang buat ibu mengandung stress.

Sakit pinggang, lenguh kaki, betis tarik mengkarung tak payah cerita. Saya ingat lagi, beberapa kali jugak la dalam mengandung baby ketiga ni, tengah sedap membuta tiba-tiba dengar orang mengaduh,

"Papa! Papa! Tolong kaki cramp. Aduh.."

Berdesup macam lipas kudung aku bangkit pegang kaki dia. Sapu minyak, urut-urut. Regangkan otot dia. Dah macam main bola dah gayanya.

Senang cerita, jadi serba tak kena. Duduk sakit. Berdiri sakit. Baring sakit. Mengiring sakit.

Belum cerita baby dalam perut mula menendang dan mengeras. Mau senak pundi kencing mamanya. Nasib tak terkucil je.

Bab, sakit contraction, bab nak lahirkan baby tu pulak, saya rasa saya tak layak untuk ceritakan. Hanya Allah dan ibu ibu yang pernah lalui saja yang tahu. ( Siyesly, air mata saya keluar bila ingat saat ni. )

Bayangkan, semua kesengsaraan ni akan dilalui oleh ibu mengandung selama sembilan bulan. Non stop. Tanpa rehat atau cuti.

Allahu, saya tak mampu nak gambarkan semua keadaan yang dilalui seorang isteri. Cerita selepas bersalin, berpantang, menyusu anak, berjaga malam, sungguh saya tak mampu.

Tapi percayalah wahai ibu-ibu, anda sentiasa dalam peliharaan dan rahmat kasih sayang Allah.

Kerana,

Setiap urat yang putus,
Setiap otot yang sakit,
Setiap bahagian tubuh yang menderita,

Ada ganjaran besar yang telah Allah sediakan buat kalian.

Percayalah, kalian memang KUAT DAN GAGAH.

Kalau tanya saya mampu tak nak gantikan tempat isteri untuk ambil tugas mengandung dan melahirkan, awal-awal lagi saya dah serender.

Tanyalah pada lelaki paling gagah dalam dunia ni pun. Aci kerat jari, dia pun tak sanggup.

Sebab apa?

Sebab Allah dah bagi kepada orang perempuan, mengandung ni adalah keistimewaan mutlak kalian.

Kepada suami,

Ingat kembali semua pengorbanan yang telah mereka lalui untuk kandungkan dan lahirkan zuriat kalian.

Hargailah mereka.

Kerana hanya itu yang mereka perlukan dari seorang teman sesyurga idaman.


Alunan Zikir Dan Nasyid Raikan Majlis Hari Jadi Aliff Syukri

Siapa yang tak kenal Dato Aliff Syukri yang merupakan usahawan kosmetik terkenal dengan pelbagai kisah menariknya yang sering menjadi perhatian ramai.

Baru-baru ini, sempena kelahirannya, suatu majlis kejutan sempena meraikannya hari jadinya  telah diadakan oleh isterinya.

Menerusi Instagram, ibu Aliff Syukri iaitu pengasas produk Sendayu Tinggi, Rozita Ibrahim, memuat naik video memaparkan sekitar majlis kejutan hari jadi anak lelaki kesayangannya yang ke-32.

Bagaimana tahun ini, sambutan hari jadinya lebih bersifat sederhana dengan alunan zikir anak-anak tahfiz dan nyanyian nasyid daripada penyanyi Hafiz Hamidun berbanding tahun lepas bertemakan Bollywood yang  dihadiri beberapa artis popular.

Kepada Dato Aliff Syukri, diucapkan selamat ulang tahun yang ke-32 tahun Dato Aliff Syukri, semoga tahun ini dibukakan lagi pintu rezeki dan dikurniakan kesihatan yang baik, bahagia disamping keluarga tercinta.


“Saya Ambil Tanggungjawab…”-Redah Banjir Selamatkan Ayah Mentua Yang Strok, Raih Perhatian Warganet!

“Ujian banjir tahun ni. Semoga yang terkesan dengan banjir dipermudahkan semuanya” Begitulah kapsyen video yang dikongsikan di Tiktok @mai.far yang mengundang hiba warganet.

Meskipun bahaya, pengawal keselamatan Ibni Dauda Arifin sanggup meredah banjir bagi menyelamatkan bapa mentuanya, Ramli Awang Kechik yang lumpuh seluruh badan akibat diserang strok hemorrhagic iaitu pendarahan dalam kepala.

Kesungguhan Ibni Dauda, 44, dapat dilihat menerusi video dimuat naik video salah seorang ahli keluarga di TikTok.

Dalam rakaman video itu, Ibni Dauda dilihat bersungguh-sungguh menarik bapa mentuanya berusia 64 tahun yang baring di atas kayu di alas dengan kain walaupun air sudah berada pada paras dada.

Ambil Tanggungjawab Selamatkan

Memetik berita Harian Metro, Ibni Dauda berkata, dia menyelamatkan bapa mentuanya semalam sebelum masuk waktu Zuhur.

Bapa empat anak itu berkata, dia tidak berseorangan sebaliknya dibantu anak, Mohd Izzat Iskandar, 16, dan adik iparnya, Mohd Saudi Ramli, 36.

“Saya dan ayah tidak tinggal bersama. Ayah di Kampung Alor Wan Syed manakala saya tinggal berdekatan iaitu di Kampung Pengkalan Berangan dengan jarak dua kilometer (km).

“Oleh kerana ayah terlantar sakit jadi saya ambil tanggungjawab bantu bapa mentua memandangkan ramai anaknya tinggal berjauhan dengannya.

“Mencabar juga sebenarnya kerana paras air tinggi namun mujur anak dan adik ipar bantu saya untuk alihkan ayah daripada rumah ke tebing sebelum dibantu orang kampung untuk ke pusat pemindahan,” katanya.

ARTIKEL BERKAITAN :

Ibni Dauda berkata, apa dilakukannya hanya untuk jalankan tanggungjawab sebagai menantu.

“Ikutkan, ia bukan kali pertama saya bantu ayah ketika banjir malah pernah juga sebelum ini.

“Ia kerana kawasan rumah ayah memang sering dilanda banjir cuma kali ini paling buruk dalam sejarah,” katanya.

Sementara itu, adik iparnya, Mohd Saudi Ramli, 36, berkata, bapanya diserang strok sejak 15 Mac tahun lalu.

Mohd Saudi berkata, sejak itu, bapanya terlantar malah tidak boleh duduk mahupun bangun kerana lumpuh.

“Memandangkan air naik tinggi jadi saya, abang ipar dan anak saudara sepakat alihkan ayah ke tempat selamat.

“Kami ambil masa 20 minit juga untuk alihkan ayah dari rumah ke tebing kerana terpaksa bergerak perlahan berikutan air tinggi,” katanya yang juga anak kedua daripada sembilan beradik.


Masih Berlampin Dan Berputing Susu, Ibu Pergi Selamanya. Jiran Arwah Luah Simpati, Tak Sangka Ramai Prihatin.

Hidup ini penuh rintangan. Ada cabaran yang menanti. Ada duka yang datang tanpa diundang. Termasuk kehilangan orang tersayang.

Nyata bukan semua orang bertuah memilik keluarga yang harmoni dan selesa. Ada yang hidup seadanya dengan apa makan apa yang ada.

Realitinya ada dikalangan kita tanpa sedar. Namun Tuhan itu adil, setiap yang terjadi itu ada hikmah disebaliknya.

Namun tuhan itu sebaik perancang, kita sebagai hambanya hanya mampu merancang. Setelah kematian ibu kepada anak-anak ini pelbagai bantuan telah diterima oleh keluarga ini.

Begitulah kuasa viral. Namun jauh disudut hati anak-anak ini pastinya sebak kehilangan kasih sayang ibu.

Ibu Tunggal mati, tinggalkan anak  kecil 4 org.

Jam 7 pagi td sedang saya kemaskan barang-barang  anak sekolah.. Tiba-tiba sampai van jenazah di depan pagar rumah. Ade org meninggal ke? Bisik hati saya, pergi tanya.. Rupanya betul ada meninggal, ibu tunggal. Malam tadi jam 2 pagi tiba-tiba sesak nafas. Ambulan sampai, arwah sudah tiada.

Arwah meninggalkan, Anak Sulung perempuan 21tahun sudah berkahwin dan menetap di KL. Manakala empat lagi yg menetap bersama arwah.
16 tahun (P)
11 tahun (P) darjah 5
4 tahun (P)
2 tahun (L)

Anak-anak tidak tidur semalam, pagi beralaskan roti uruskan jenazah

Rupanya malam tadi mereka semua tidak dapat tidur..Pagi ni cuma beralaskan roti kerana sibuk uruskan jenazah.. Jadi pagi ni saya belikan sedikit sarapan buat mereka
Sekarang keluarga arwah menyewa di gelong gajah, kg bukit depu, tidak jauh dgn kedai keropok lekor tok molor, KT.

Terasa hiba hati ini, memikirkan Sekiranya ujian sebegini allah takdirkan kpd keluarga kita.. Tinggalkan anak2 kecil.. Bagaimana nasib mereka.. Allah.. Kuatkanlah keluarga ini..
Bagi siapa  yang ingin hulurkan sumbangan, nnti saya cuba dapatkan no akaun bank keluarga arwah.

Upate terkini: Ramai hulur bantuan.

Dalam pada itu, menerusi facebook isteri Sabri Mamat, dimaklumkan perkongsian ini telah mendapat perhatian ramai pihak.  Keluarga ini telah mendapat bantuan.


Tukang Masak Ini Kongsi 17 Petua Memasak Termasuk Elak Makanan Basi Dengan Cepat dan Masakan Jadi Sedap. Patutlah Viral Perkongsian Ini!

Bagi kaum ibu yang suka memasak dirumah tentu sentiasa mencari petua masakan agar hidangan buat seisi keluarga sentiasa berkhasiat, sedap dan tidak mudah basi.

Bagusnya tidak lokek berkongsi ilmu memasak. Patulah viral sehingga cecah lebih 9.6K share. Sesuai sangat petua ni dipraktiks kan terutama petua nak buat rendang raya nanti. Moga manfaat bersama.

Petua masakan daripada mykitchen

1. Nak kupas bawang merah untuk elak pedih mata: rendam bawang dalam air garam 5-10 min lepas tu dah boleh membawang tanpa rasa sedih

2.Nak elak ikan goreng melekat kat kuali; panaskan minyak goreng 2,3 keping asam keping then baru goreng ikan like a boss tak payah pakai helmet sebab minyak juga takkan terpercik

3.Nak sambal merah sedap cantik; masak lada lama + gunakan gula merah

4.Nak buat rendang gunakan bawang kecil dari bawang besar, sebab bawang besar boleh buat makanan cepat basi

5. Kalau masak tapi masakan tu terlalu masin sebab terlebih garam, cara nak kurang kan rasa masin tu letak lah kentang sampai masak, rasa akan kurang masin nya.. tak caya cuba lah

6.Nak simpan tomato supaya tomato tak cepat busuk/lembik, simpan dalam bekas bertutup jangan basuh tomato tu tau…nak masak br basuh

7.Daging nak cepat empuk, rebus sekali sudu kecil dalam rebusan, bukan sudu plastik.

8.Merangup kan timun untuk buat jelatah timun, potong siap2 timun tu, rendam dalam air kapur sirih, lps tu bilas…kesan nya timun rangup walaupun berejam simpan, selalu mak buat sebab menu nasi minyak ada jelatah timun

9. Nak elak nasi cepat basi, cuci beras bersih2, masak masak nasi letak 2,3 cubit garam… nasi boleh tahan lama, satu lagi nak elak nasi mentah renjis kan air garam atas nasi tu, balik2 kan nasi tu dan tutup sampak berwap

10. Nak simpan taugeh untuk kekalkan segar, rendam dalam air garam simpan dlm pt ais

11.Nak kopek telur selepas direbus, lps rebus sejuk kan dulu telur, rendam dalam ais batu, nak buka kulit telur boleh pakai gigi je, semudah abc..

12.Nak dapatkan ayam goreng yang sedap, tumbuk lumat 2,3 ulas bawang putih utk setengah ekor ayam, lumur garam dan kunyit… masak sampai garing, ayam grg lebih sedap/garing

13.Nak merangup kan ayam goreng hendak lah mengoreng ayam dengan perah sebiji asam limau nipis ke dalam minyak, melompat lah sekejap kemudian masukkan ayam

14.Nak nasi lemak cepat masak, masukkan sebatang garpu atau sudu ke dalam periuk nasi yang bakal di masak. Biarkan di dalam beras sehingga nasi masak. InsyaAllah nasi lemak cepat dimasak.

15.Nak simpan tauhu supaya tahan lama, rendam tahu dalam air panas sampai dah sejuk, lepas tu baru boleh simpan dalam peti ais, simpan berhari2 masih elok lagi tahu tu… so anda pun baru tahu hari ini

16.Kadang-kadang terbubuh banyak air sehingga sup menjadi cair. kureng lah..nak memekatkan sup mak masukkan sedikit kentang rebus yang dilecek… sup lebih sedap/pekat tau

17.Kisarkan garam biasa di dalam blender sehingga beberapa minit. buat setiap bulan. mata pisau blender akan kekal tajam, tak yah beli baru ye

follow instagram @mykitchen.fooddelivery


Kepada Yang  Suka Makan Telur, Doktor Ini Jelaskan Bagaimana Menyimpan Telur Dengan Selamat Tanpa Jejas Khasiatnya!

Kepada yang suka makan telur, inilah cara menyimpan telur yang disarankan oleh doktor. Cara yang ditunjukkan oleh doktor ini menjelaskan kenapa telur tidak boleh dibasuh dan sebaliknya.

Informasi yang dinyatakan oleh doktor ni di laman facebooknya sungguh bermanfaat Kamarul Ariffin Nor Sadan.

“Doktor, betul ke kalau nak telur tak cepat rosak, jangan cuci telur tu?”

Macam-macam pendapat, ada yang kata basuh dulu sebelum simpan sebab nak elak pencemaran dari tahi ayam. Ada pula yang kata jangan basuh dulu sebab nanti telur cepat rosak.

Mana yang betul? Jom lihat penjelasan pada kedua-dua pendapat ini.

ℹJANGAN BASUH SEBELUM SIMPAN

Kalau kalian nak tahu, semasa proses bertelur ayam keluarkan sejenis cecair dikenali sebagai egg bloom atau cuticle.

Ianya umpama protective layer yang melitupi liang-liang di seluruh permukaan telur untuk elak kemasukan kuman ke dalam telur selain bantu kekal kelembapan dengan cara mencegah air dari meruap keluar dari kulit telur.

Jika basuh sebelum disimpan protective layer ni akan menipis / hilang. Inilah asas kepada pendapat yang tak galakkan telur dibasuh sebelum disimpan.

Tapi… kalau ada najis pada kulit telur, takkan nak simpan terus? Kotor dan berkuman, kan?

ℹBASUH SEBELUM SIMPAN
Najis dan kulit telur boleh tercemar dengan kuman seperti Salmonella, dan ia boleh berpindah kepada makanan lain yang disimpan dalam peti sejuk.

Walaupun peti sejuk berada suhu yang rendah (4°C ke bawah) yakni bebas dari zon suhu bahaya (5°C-63°C), kita tetap perlu beringat!

Pada suhu itu, kuman tidak mati. Mereka hanya dorman(kurang aktif). Maka, kerosakan pada telur boleh berlaku walaupun pada kadar yang rendah.

Jadi perlu basuh buang najis pada kulit telur agar bersih dan tiada kontaminasi silang. Kalau simpan diluar pula, telur lagi akan cepat rosak.

⚠AMALAN MANA YANG BETUL?

Tak usah gaduh-gaduh. Dua-dua betul dan boleh diamalkan. Kita ambil sikap diplomatik dan dasar terbuka. Kahkahkah macam politik pulak!

Kalau ada tahi yang jelas kelihatan, basuhlah telur-telur yang tercemar itu terlebih dahulu. Kita pun tak mahu peti sejuk kita dicemari kuman.

Tak perlulah sental kuat-kuat kulit telur tu sampai hilang semua protective layer-nya. Sekadar hilangkan najis. Kemudian simpan dalam bekas bertutup.

Bila nak memasak nanti, beri keutamaan pada telur yang telah dibasuh dahulu kerana ia lebih berpotensi dimasuki kuman dan rosak.

Telur yang tidak dibasuh sebelum simpan, hendaklah dibasuh sebelum digunakan. Nak sental sampai berkilat pun tak apa, asalkan tak guna wax kereta suami kalian. Hehe.

✅ Oh ya! Pastikan masak telur dengan sempurna untuk elakkan keracunan.

Semoga bermanfaat!

Dr. Kamarul Ariffin Nor Sadan
#BKKMnakpesan #BKKMHQ